הוועדה לקידום מעמד האישה ולשוויון מגדרי, כנסת 25, פרוטוקול מספר 18, 2023-05-03 00:00

פנינה תמנו: בוקר טוב לכולם

פנינה תמנו:  היום 3 במאי 2023, י"ב באייר התשפ"ג

פנינה תמנו:  אנחנו דנים היום בפעילות יחידת צור על עברייני מין – תמונת מצב, פיקוח ועוד

פנינה תמנו:  נמצאים איתנו נציגי המשרדים

פנינה תמנו:  המשרד לביטחון לאומי פה? רק השב"ס נמצאים כאן?      

קריאה: נמצאים כאן נציגי המשרד לביטחון לאומי

פנינה תמנו: משרד המשפטים?      

קריאה: כנראה, בדיון השני, להבנתי

פנינה תמנו: אוקיי

פנינה תמנו:  פרקליטות המדינה?      

עינת כהן גרוסמן: כן

פנינה תמנו: משרד הבריאות? משרד החינוך? הרשות לקידום מעמד האישה? איגוד מרכזי הסיוע לנפגעות ולנפגעי מין נמצא כאן?      

קריאה: לא

פנינה תמנו: הם לא יגיעו היום? אוקיי, בסדר גמור

פנינה תמנו:  כל השאר הם ארגונים חברתיים

פנינה תמנו:       ראשית, זה הדיון הראשון שאנחנו פותחים איתו את המושב הנוכחי

פנינה תמנו:  זה דיון חשוב שלפי המ

פנינה תמנו: מ

פנינה תמנו: מ, עידו, תקן אותי אם אני טועה, יש חובה של השר לביטחון לאומי לדווח אחת לשנה לכנסת על מצב המפוקחים בתחום עברייני המין

פנינה תמנו:  הדיווח האחרון נעשה בשנת 2020

פנינה תמנו:  גם ריכוז הנתונים שנמצאים בידינו כאן בכנסת כמי שמפקחים על עבודת הממשלה הם חסרים

פנינה תמנו:  אבל אני מברכת על כך שיחידת צור נמצאת כאן ונציגי השב"ס כדי שנוכל לראות את התמונה הכללית

פנינה תמנו:  אני מודעת לכך שיש נושאים יותר חסויים

פנינה תמנו:  כשזה חסוי תגידו בתחילת הדברים שלכם שזה חסוי

פנינה תמנו:  אם יהיו דברים שנצטרך ללבן בלשכה שלי באופן סגור נעשה את זה

פנינה תמנו:  אבל המטרה לראות שהנושא נמצא בסדר העדיפות הגבוה ביותר של שירות בתי הסוהר והיחידה האמונה צור כדי שנספק את ההגנה המרבית לילדי ישראל ולא רק – לבנות ישראל וגם לבנים

פנינה תמנו:  זאת אחת הסוגיות החשובות ביותר בנושא קידום ביטחון ובתחום העברות הקשות שהוועדה עוסקת בהם

פנינה תמנו:       אני אפתח עם יחידת צור

פנינה תמנו:  מי יציג?      

אפרת ליפשיץ פרקש: רק הערה קטנה

אפרת ליפשיץ פרקש:  אני עורכת הדין אפרת ליפשיץ מהלשכה המשפטית במשרד לביטחון לאומי

אפרת ליפשיץ פרקש:  אני רק אציין שסעיף הדיווח וחוק הגנה על הציבור מפני ביצוע עברות מין זה סעיף שהיה בהוראת שעה, והוא כבר לא בתוקף

פנינה תמנו: קודם כול זאת נקודה מאוד מעניינת ואפילו קריטית

פנינה תמנו:  כנסת ישראל נמצאת כאן בדיוק כדי לקבל את הדיווחים האלה, ואם דבר כזה פג בתקופת הבחירות - -     

אפרת ליפשיץ פרקש: לא, לא

פנינה תמנו: מתי הוא פג?      

אפרת ליפשיץ פרקש: זה פשוט היה לעשר השנים האחרונות - -     

פנינה תמנו: עד מתי?      

קריאה: זה  נגמר ב-2016

פנינה תמנו: סליחה, אני מדברת אלייך ואת מדברת אליי

פנינה תמנו:  מתי פג התוקף של הוראת השעה

אפרת ליפשיץ פרקש: בשנת 2016

אפרת ליפשיץ פרקש:  אנחנו המשכנו להעביר דיווח גם בשנים שלאחר מכן

פנינה תמנו: אתם מהייעוץ המשפטי?      

אפרת ליפשיץ פרקש: לא, אבל, גברתי - -     

פנינה תמנו: בלי ה"לא"

פנינה תמנו:  שאלתי שאלה

פנינה תמנו:  את מהייעוץ המשפטי?      

אפרת ליפשיץ פרקש: אני מהייעוץ המשפטי

פנינה תמנו: למה אתם לא מגישים לשר שצריך שיהיה דיווח?      

אפרת ליפשיץ פרקש: אבל, גברתי - -     

עדה מימון: סליחה, הדיווח לפי סעיף קטן (א): "השר לביטחון פנים ידווח לוועדה לביטחון לאומי אחת לשנה" – עומד בתוקפו

עדה מימון:  הוראת השעה של 10 שנים מדברת על סעיפים (ה) עד (ז), שזה הדיווחים של שר הבריאות והשר לביטחון לאומי, שר הרווחה – אלה הדיווחים שפקעו

אפרת ליפשיץ פרקש: לא, לא

פנינה תמנו: לפי היועצת המשפטית של הוועדה, הדיווח שלכם לא פג

עדה מימון: עד תום 10 שנים הם יעמדו בתוקפם

קריאה: סליחה, זה הפוך – הרווחה והבריאות ממשיכים לדווח, לא אנחנו

אפרת ליפשיץ פרקש: אצלם התיקון לגבי הטיפול נכנס מאוחר יותר

עדה מימון: בכל מקרה סעיף קטן (א) הוא לא הוראת שעה, אפרת

עדה מימון:  סעיפים קטנים (ה) עד (ז) יעמדו בתוקפם עד תום 10 שנים

אפרת ליפשיץ פרקש: אבל סעיף 25(ד) אומר שסעיפים קטנים (א) עד (ג) יעמדו בתוקפם עד תום 10 שנים מיום תחילתו של - - -     

עדה מימון: לא סעיף קטן (א)

עדה מימון:  אנחנו  מדברים על הדיווח לפי סעיף קטן (א)

אפרת ליפשיץ פרקש: לא, סעיפים קטנים (א) עד (ג)

פנינה תמנו: על איזה סעיף את מדברת?      

אפרת ליפשיץ פרקש: על סעיף קטן (ד)

פנינה תמנו: רגע, אצלנו יודעים לעשות סדר

פנינה תמנו:  מכיוון שהעלית פה סוגיה מסוימת אני מבקשת שאת והיועצת המשפטית תשבו כדי שאנחנו נחדש את חובת הדיווח כי זה לא צריך להיות על בסיס וולונטרי

פנינה תמנו:  כאן בית הנבחרים של מדינת ישראל, והתפקיד העיקרי והמרכזי של כנסת ישראל מעבר לחקיקה זה, כמובן, לפקח על עבודת הממשלה

פנינה תמנו:  תמיד אני אומרת בוועדה – בלי תמונת מצב אין לאן להתקדם

אפרת ליפשיץ פרקש: גברתי, יחידת צור נמצאת פה עם הנתונים

אפרת ליפשיץ פרקש:  רק כיוון שגברתי אמרה שהמשרד לא הגיש את הדיווח הסברתי מדוע לא

פנינה תמנו: אוקיי, ליבנו את הסוגיה הזאת

פנינה תמנו:  תשבו ותמצאו את הדרך כדי שנעשה את התיקון לחוק

פנינה תמנו:  גם תיקוני החקיקה אינם חייבים להיות של הכנסת

פנינה תמנו:  כאשר אתם כמי שמחזיקים במשרות בכירות רגישות וחשובות בממשלה, אתם צריכים לראות את עצמכם כשליחים של הציבור לא פחות מאתנו, נבחרי הציבור

פנינה תמנו:  וכאשר פג התוקף המשימה שלכם היא להגיש את זה לחקיקה דרך הממשלה

פנינה תמנו:  אבל אנחנו נעשה את זה עכשיו

פנינה תמנו:  אם יודעים שמ-2016 פג תוקף הדיווח היה מן הראוי בתוך סד הזמנים הארוך הזה להעיר את תשומת לבם של קובעי המדיניות, של המחוקקים, כדי שהדבר הזה ידווח

אפרת ליפשיץ פרקש: גברתי - -     

פנינה תמנו: אין יותר לענות לי

פנינה תמנו:  תודה

פנינה תמנו:  דילגתי מעל הנושא הזה

פנינה תמנו:       אני רציתי להעביר את זכות הדיבור לרב כלאי גיל חמו, קרימינולוג מיחידת צור

גיל חמו: תודה רבה שהזמנת אותנו להציג את הפעילות של היחידה, לשקף אותה

גיל חמו:  אני אשמח אם נתחיל לראות סרטון קצר על היחידה, ברשותך

פנינה תמנו: נשמח לראות סרטון

פנינה תמנו:       (צפייה בסרטון)         

פנינה תמנו: תודה על הסרטון הזה

פנינה תמנו:  אני רוצה לברך את חבר הכנסת יואב סגלוביץ' שנמצא איתנו

פנינה תמנו:  בבקשה

גיל חמו: זה סרטון - - -     

פנינה תמנו: זה לא אילוסטרציה, נכון? אלה מקרים אמיתיים?      

גיל חמו: כן

פנינה תמנו: בסרטון הקודם?      

גיל חמו: זה היה אילוסטרציה

גיל חמו:  עכשיו אני מדברים על מקרים אמיתיים

גיל חמו:  אני אסביר אותם בקצרה: בסרטון הראשון שראינו זה פעילות מבצעית של היחידה במתחם הבבא סאלי בנתיבות

גיל חמו:  רואים שם מפוקח שלנו בעל סטייה פדופילית מרים קטין שבא לקחת אותו לשירותים, וקציני הפיקוח עוצרים את האירוע

גיל חמו:       באירוע פה התחלנו לצפות במהלך נסיעה של מפוקח שלנו בתחבורה הציבורית

גיל חמו:  מדובר באדם ברמת מסוכנות מינית גבוהה, אקסהביסטיוניסט – העבירה שלו היא לאונן במרחב הציבורי

גיל חמו:  קציני הפיקוח עוקבים אחריו באוטובוס באופן סמוי ומורידים אותו מהאוטובוס

גיל חמו:  עכשיו יראו שהוא כבר היה מוכן לבצע עבירת מין

גיל חמו:       (צפייה בסרטון)         

גיל חמו: אנחנו רואים התחברות לקטין

גיל חמו:  הוא יושב לידו בתחנת אוטובוס

גיל חמו:  לכאורה, זה לגיטימי, אבל הוא יוצר איתו קשר ומבקש ממנו טלפון

גיל חמו:       פה אתם רואים את הנגיעה הקטנה הזאת בקטין? הנגיעה הזאת פתחה תיבת פנדורה של אדם שפוגע במשך שנים בשני אחים קטינים

גיל חמו:       ראינו קודם מפוקח בחמת גדר מלמד קטינים לשחות; מפוקח שיש לו איסור לינה תחת קורת גג אחת עם קטינים יצר קשר עם אישה שלא מודעת לזה שהוא עבריין מין

גיל חמו:  הוא התחבא בתוך הבית שלה מתחת למיטה

גיל חמו:  הוא יודע שאסור לו לישון תחת קורת גג עם קטינים

גיל חמו:       פה זה קצין פיקוח במהלך פעילות שגרתית

גיל חמו:  הוא בא לבית של המפוקח ושומע את הקול שלו בקומה למעלה

גיל חמו:  הוא עולה למעלה ורואה את המפוקח שלנו עושה בייביסיטר לקטינות

גיל חמו:  הוא נמצא בלי חולצה עם בוקסר

גיל חמו:  זה אירוע שבלי קצין הפיקוח שנמצא במקום יכול להיגמר לא טוב

גיל חמו:      פה זה התחברות לקטינים

גיל חמו:  אנחנו רואים את המפוקח שלנו יוצר קשר עם שני קטינים בתוך בית כנסת

גיל חמו:       בסרטון הזה יש מפוקח שעובד בלי אישור בניקיון בית כנסת

גיל חמו:  מצאנו אותו לבד עם שתי קטינות בתוך בית כנסת

גיל חמו:       פה זה שנייה לפני עבירת מין

גיל חמו:  מפוקח, נתין זר, מנסה להתחכך בקטינה בשוק הכרמל בתל-אביב

גיל חמו:       פה זה אדם מבוגר אבל עם סטייה מינית

גיל חמו:  הקטינה רוצה לעזור לו אבל היא לא יודעת שבהמשך הוא רצה לפגוע בה

גיל חמו:       זאת עבירת מין של מפוקח שמאונן בתחנת דלק

גיל חמו:  המפוקח נתפס ברכב שלו מאונן במרחב הציבורי

גיל חמו:       זאת עבירת מין בירושלים ליד התחנה המרכזית

גיל חמו:  זה מפוקח שהסטייה שלו היא לספר קטינות

גיל חמו:  הוא אותר לוקח קטינה - -     

פנינה תמנו: קטינה שהוא לא מכיר?      

גיל חמו: לא מכיר

גיל חמו:  הוא עבד בסופרמרקט בתחנה המרכזית בתל-אביב, ראה את הקטינה עם אחיה הקטן יחד עם סבא שלהם באים לקנות אצלו

גיל חמו:  הוא ראה שהתספורת של הקטינה לא ישרה כל כך

גיל חמו:  הוא הציע לסבא לספר אותה

גיל חמו:  הוא לקח את הקטינה לשירותים בתחנה המרכזית, והגירוי והסיפוק המיני שלו מעצם התספורת שהוא עושה לה - -     

פנינה תמנו: הוא פגע בה?      

גיל חמו: כן

פנינה תמנו: קשה

גיל חמו: האמת היא שהסרטונים פה הם מאוד עדינים

גיל חמו:  לא נגענו בכלל בכל הסיפור של חומרי תועבה ודברים מעבר לזה

גיל חמו:  אבל זה בקצה המזלג לעבודת השגרה של קציני הפיקוח שלנו

גיל חמו:  אז, ברשותכם, נתחיל במצגת

פנינה תמנו: תודה, רב כלאי גיל ונעבור למצגת כדי שנוכל לקבל תמונה כללית

פנינה תמנו:  רק תציינו מה הדברים שאתם משאירים חסוי ולא מוכנים לפרט כיוון שזה עלול לפגוע בפעילות

גיל חמו: היחידה שלנו עובדת מתוקף חוק ההגנה על הציבור מפני ביצוע עבירות מין משנת 2006

גיל חמו:  התפקיד שלנו הוא לפקח על עברייני מין שסיימו לרצות את עונשם

גיל חמו:  אין אח ורע לחוק כזה במדינת ישראל

גיל חמו:  זה החוק היחיד שאדם, גם לאחר שסיים לרצות את עונשו ואת חובו לחברה עדיין המדינה באה ואומרת: בשל המסוכנות המינית שלך, בשל הסבירות שתבצע עבירת מין חוזרת יהיו מגבלות ותנאים שתצטרך לעמוד בהם למרות שסיימת לרצות את העונש

פנינה תמנו: סליחה על הבורות, אבל אני לא זוכרת – בעניין אלימות כלפי נשים?      

גיל חמו: למיטב ידיעתי, זה עדיין לא אושר

פנינה תמנו: אז אתה מבין שזה מה שצריך לעשות בחלק ההוא

פנינה תמנו:  בסדר גמור

גיל חמו: הייעוד שלנו להגן על הציבור מפני ביצוע עבירות מין חוזרות

גיל חמו:       איזה עבירות נכנסות לחוק? אני לא אכנס לכל הפרטים אבל אני אומר מה לא נכנס

גיל חמו:  מה שלא נכנס זה הטרדות מיניות

גיל חמו:  כל שאר העבירות: מעשה מגונה, מעשה מגונה בכוח, אינוס – כל הדברים האלה – זה עבירות שבגינן אדם שסיים לרצות את עונשו, ייתכן שיוטל בעניינו צו פיקוח

פנינה תמנו: כשאתה אומר "ייתכן" - -     

גיל חמו: אני אגע בזה

גיל חמו:  המטרה שלנו זה גם לבצע פעילות אופרטיבית גם באופן הגלוי ובעיקר באופן הסמוי כדי למנוע עבירות מין חוזרות; גם להמליץ לפרקליטות להטיל צווי פיקוח ואיזה תנאים; ולנהל מרשם של עברייני מין

גיל חמו:       החוק מורכב משלושה חלקים: החלק הראשון שייך למשרד הבריאות – לבצע הערכות מסוכנות

גיל חמו:  בעצם עבריין מין בערך כחמישה חודשים לפני מועד שחרורו ממאסר מוזמן לבצע הערכת מסוכנות שנעשית על-ידי מעריכי מסוכנות של משרד הבריאות

גיל חמו:  על בסיס הערכת המסוכנות הזאת יוחלט האם יוטל בעניינו צו פיקוח או לא

גיל חמו:       יש כמה רמות מסוכנות: נמוכה, נמוכה-בינונית, בינונית-נמוכה, בינונית, בינונית-גבוהה, גבוהה

פנינה תמנו: משרד הבריאות מייחס את זה לבעיות נפשיות?     

גיל חמו: לא

גיל חמו:  זה בהיבט הקליני

גיל חמו:  זה מכלול של פקטורים סטטיים וגם פקטורים דינמיים של אופי העבירה

פנינה תמנו: אתה קרימינולוג – למה זה לא משולב?      

גיל חמו: מי שעושה את הערכות המסוכנות זה פסיכיאטרים או פסיכולוגים או קרימינולוגים קלינים

פנינה תמנו: זאת הייתה השאלה שלי – אז יכול להיות שהקרימינולוגים הם בתוך התמונה

גיל חמו: כן

גיל חמו:  מרבית הקרימינולוגים הקלינים עוסקים בהערכות מסוכנות

פנינה תמנו: משרד הבריאות לא משתמש רק בפסיכיאטרים ובפסיכולוגים – אתה אומר שיש קרימינולוגים שנמצאים בתמונה של הערכת המסוכנות

גיל חמו: כן

פנינה תמנו: כי זה היבטים אחרים לחלוטין

גיל חמו: מאיזו בחינה?      

פנינה תמנו: הקרימינולוג מסתכל על היבטים מסוימים

פנינה תמנו:  לא בהכרח מה שקרימינולוג רואה, רואה פסיכולוג או פסיכיאטר

גיל חמו: זה נכון

גיל חמו:  אין חולק על זה

גיל חמו:  הערכת המסוכנות מגיעה אלינו ואנחנו מחליטים האם להמליץ להטיל צו פיקוח בעניינו או לא

גיל חמו:  אם המסוכנות המינית של עבריין המין היא נמוכה לא ניתן להטיל צו פיקוח

גיל חמו:  ככל שהוא מעבר לנמוכה יש אפשרות להטיל צו פיקוח

פנינה תמנו: לא הבנתי את המשפט הזה

פנינה תמנו:  אם הערכת המסוכנות היא נמוכה – איך אתה קובע רף נמוך או מה מעל נמוך? כי זה מה שאמרת – אם היא מתחת או מעבר

גיל חמו: אמרתי מהן רמות המסוכנות שיש

גיל חמו:  יש כמה רמות מסוכנות

גיל חמו:  הערכת מסוכנות לוקחת את כל הפקטורים – גם את הדינמיים וגם את הסטטיים שלו ובסוף היא כותבת מהי רמת המסוכנות שלו

גיל חמו:  יש כמה רמות מסוכנות

גיל חמו:  ברמת מסוכנות נמוכה אי אפשר להטיל צו פיקוח; רמת מסוכנות מעל נמוכה – נמוכה-בינונית, בינונית-נמוכה, בינונית, בינונית-גבוהה וגבוהה – ניתן להטיל צו פיקוח

פנינה תמנו: אוקיי

גיל חמו: יש עברייני מין שהמסוכנות המינית שלהם לביצוע עבירות מין חוזרות היא נמוכה

גיל חמו:  בעניינם לא ניתן להטיל צו פיקוח

גיל חמו:  זה אדם שעבר טיפול ייעודי וכן הלאה

גיל חמו:       הערכת המסוכנות מגיעה אלינו ליחידה, ואני יחד עם היועצות המשפטיות של היחידה מגבשים המלצה להטלת צו פיקוח שעוברת לפרקליטות

פנינה תמנו: מי עומד בראש היחידה? מי מנהל את יחידת צור?      

גיל חמו: סג"ד אלישב ססי

פנינה תמנו: באיזו היררכיה אתה בדרגות?      

גיל חמו: אני רב-כלאי והוא סגן גונדר

פנינה תמנו: לא – אתה אחת היחידות, אתה הסגן? אני גם רוצה לדעת כמה יועצים משפטיים יש

גיל חמו: אני לא יודע עד כמה אפשר להיכנס לדברים האלה

פנינה תמנו: בוודאי שאתה צריך להיכנס לדברים האלה

פנינה תמנו:  אני לא מדברת על קציני פיקוח

פנינה תמנו:  הוצאתי את עניין הפיקוח, אני מבינה עניין

פנינה תמנו:  אני שואלת כמה עובדי מטה יש ביחידת צור, כולל יועצים משפטיים שנדרשים לקבוע את רמת המסוכנות שעל-פיה יוכרע הדבר

רעות יוסף: אני היועצת המשפטית של היחידה

רעות יוסף:  היחידה מורכבת ממפקד היחידה ויש לו סגן

רעות יוסף:  בתוך המטה נמצאים קרימינולוג היחידה, יש יועצת משפטית שזאת אני ויש לי סגנית ומתמחה

פנינה תמנו: אז יש היחידה של הקרימינולוגים

רעות יוסף: כן, בדיוק

פנינה תמנו: כמה יש שם?      

רעות יוסף: כרגע יש קרימינולוג אחד

רעות יוסף:  אבל זה בבחינה ובהתהוות להוספת תקנים

פנינה תמנו: מה אדם אחד יכול לעשות כשיש אלפי מפוקחים?      

רעות יוסף: העיסוק של הקרימינולוג בתחום ההמלצות הוא כזה שמאפשר את הפעילות הזאת

רעות יוסף:  כמו שאמרתי, אנחנו עדיין בהתהוות ויש רצון להוסיף תקנים לקרימינולוגים

פנינה תמנו: מ-2006 זה בהתהוות? תראו, אנחנו, כמובן, נוציא סיכום גם לשר וגם למנכ"ל לביטחון לאומי

פנינה תמנו:  נראה לי קצת מוזר

פנינה תמנו:  והיחידה שלך?      

רעות יוסף: אני היועצת המשפטית ויש איתי עוד שתי נשות צוות – הסגנית שלי ומתמחה

רעות יוסף:  אנחנו אמונות על כל הנושא של כתיבת המלצות ומענים לבתי המשפט

פנינה תמנו: כולל הקביעה מי מסוכן ומי לא?      

רעות יוסף: אנחנו לא קובעים מי מסוכן

רעות יוסף:  אנחנו מקבלים את חוות הדעת מהמרכז להערכת מסוכנות, והם קובעים מהי רמת המסוכנות

רעות יוסף:  אנחנו מקבלים ומתרגמים את זה לכדי תנאי צו

פנינה תמנו: אז לא זה מה שהבנתי מאדון חמו

פנינה תמנו:  הבנתי שבסוף ההכרעה היא שלכם על בסיס האבחון של משרד הבריאות

רעות יוסף: אנחנו מקבלים את חוות הדעת מהמרכז להערכת מסוכנות עם קביעה סופית לגבי הרמה – האם היא גבוהה, בינונית, בינונית-נמוכה

רעות יוסף:  לאחר מכן אנחנו  מקבלים את זה אלינו ומתרגמים את זה לכדי תנאי צו ובהתאם לכך גם סמכויות

רעות יוסף:  אבל אנחנו קובעים את זה רק לאחר שאנחנו מקבלים את חוות הדעת של המרכז להערכת מסוכנות

פנינה תמנו: כמה תיקים יש לכם בשנה? ספרי לי קצת כמה מפוקחים

פנינה תמנו:  לא ניכנס לעניין המפקחים

גיל חמו: במהלך כל שנת 2022 היו לנו 1,443 מפוקחים

גיל חמו:  בנקודת זמן נוכחית הבוקר יש לנו 1,167 מפוקחים

פנינה תמנו: שרמת המסוכנות שלהם מצריכה פיקוח

פנינה תמנו:  זה בפריסה ארצית

פנינה תמנו:  האם יש אזורים בארץ שהם מועדים יותר לפורענות?      

גיל חמו: זה לא פוסח על שום מקום

גיל חמו:  אין מקום שהוא סטרילי

פנינה תמנו: מ-2006 יש לכם כ-6,000 מפוקחים, ממה שראיתי בסרטון

פנינה תמנו:  השאלה שלי היא כמה מהם רצידיבסטים – כמה חזרו, כמה נתפסו כשלצערנו זה הלם את חוות הדעת? גם כאלה שעצרתם אותם בזמן

גיל חמו: בסוף כל שנה אנחנו מנתחים כמה עברות מין בוצעו במהלך תקופת פיקוח

גיל חמו:  בשנה שעברה היו, למשל, 27 עברות

פנינה תמנו: אתה מדבר על עברות

פנינה תמנו:  אני מתכוונת גם עם חשד או כאלה שמנעתם

גיל חמו: אני יכול להגיד לך מניעה לפי כמות הפרות הצו שעשינו ב-2022 – 1,147 הפרות צו

פנינה תמנו: זה גבוה

פנינה תמנו:  1,147 הפרות

פנינה תמנו:  זה יכול להיות גם אותו אחד? או אדם אחד זאת הפרה אחת?      

גיל חמו: זה אירוע מסוים

גיל חמו:  אם היום בבוקר תפסתי מישהו שהפר צו פיקוח ואחרי זה תפסתי אותו מפר שוב כל הפרה היא הפרה

פנינה תמנו: אותו אחד

יואב סגלוביץ': תפרט איך נראה צו

יואב סגלוביץ':  מה כתוב בהוראות החוק?      

גיל חמו: עוד לא הגענו לזה, במחילה

גיל חמו:  אני אתקדם ואגע בכול, לפי דעתי

עדה מימון: כמה מפוקחים? השאלה - - -     

גיל חמו: אם רמת המסוכנות היא נמוכה לא ניתן להוציא צו פיקוח

גיל חמו:  זה מה שקבע המחוקק

פנינה תמנו: הערכת המסוכנות היא על כל המפוקחים

עדה מימון: יש גם כאלה שקיבלו הערכת מסוכנות והם לא מפוקחים שלכם, נכון?      

רעות יוסף: כן, אם רמת המסוכנות שלהם נמוכה אז החוק לא מאפשר לנו להטיל צו פיקוח

עדה מימון: אבל קורה שיש רמת מסוכנות גבוהה יותר אבל אתם לא מפקחים בגלל סיבות של תקנים - -     

פנינה תמנו: כוח אדם

גיל חמו: לא

גיל חמו:  אין לנו קו אדום או קו שחור שאנחנו אומרים – עד לפה

פנינה תמנו: זה לא העניין

פנינה תמנו:  אולי באופן אובייקטיבי אתם לא מסוגלים, כי אין לכם מספיק כוח אדם

גיל חמו: זה לא משנה, זה לא שאלה

גיל חמו:  אם יש אדם שנשקפת ממנו מסוכנות מינית אנחנו נפקח עליו, נקודה

פנינה תמנו: אתה מבין מה אתה אומר? אנחנו אחר כך נשמע לא בחדר הזה את מספר המפקחים, ואז אני אגיד לך אם אתה יכול לעמוד מאחורי האמירה הזאת

פנינה תמנו:  כי לפעמים זה לא תלוי בך

פנינה תמנו:  חלק מהדברים שאנחנו שואלים פה זה כדי לראות שיש לכם גם את הכלים הנאותים

פנינה תמנו:  אני מאלה שמאמינים ביחידה הזאת

פנינה תמנו:  היחידה הזאת היא סופר חשובה, משמעותית, מצילה

פנינה תמנו:  רק לראות את התמונות האלה, יואב

פנינה תמנו:  לראות תמונות של אדם שבכלל מעז לתת יד לילדה קטנה ולקחת אותה לשירותים

פנינה תמנו:  ברור לי שהעבודה שלכם היא עבודת קודש מצילת נפשות

פנינה תמנו:  לצד זה אנחנו רוצים שתנוח דעתנו שיש לכם כל הכלים הנדרשים, את כל כוח האדם הנדרש והתקציבים שנדרשים

גיל חמו: תודה רבה

גיל חמו:  אבל מה שלי היה פשוט חשוב להגיד זה שאנחנו יחידה מבצעית ואנחנו עושים את כל המוטל עלינו, וזה לא שיקול מבחינתנו

גיל חמו:  אם נשקפת מסוכנות מינית לביצוע עברת מין חוזרת אנחנו נפקח עליו

פנינה תמנו: יפה

פנינה תמנו:  אני גם אוהבת את הגישה

פנינה תמנו:       רבותיי, מסב את תשומת לבי עידו – על אף ההערכה העצומה שיש לי על המשפט שאמרת – שלפי בדיקת מבקר המדינה במאי 2018, היחס בפועל בין מפקחים - -     

גיל חמו: מחילה - -     

פנינה תמנו: לא

פנינה תמנו:  אני אסיים את המשפט שלי, ואז עידו יגיב ואז תוכל להוסיף

פנינה תמנו:  "היחס בפועל היה נמוך בכ-40% מהיחס הנדרש שנקבע

פנינה תמנו:  המבקר מצא כי גם לאחר איוש תוספת תקנים ליחידה שתוכננה לשנים 2019-2018 היחס בפועל צפוי היה להיות נמוך מהיחס הנדרש"

פנינה תמנו:  אני רוצה שתגיב לזה

פנינה תמנו:  זה גם בסדר להגיד שאין לך תשובה

גיל חמו: אני אומר שוב: לגבי תקנים זה בטיפול

גיל חמו:  את שאלת אותי האם יש מבחינתנו מניעה לקבל - -     

פנינה תמנו: לא, לא, זה לא מה ששאלתי

פנינה תמנו:  אני מאוד ברורה

פנינה תמנו:  אני שאלתי אם אתם באמת מצליחים לפקח

פנינה תמנו:  אני לא מדברת על רצון

פנינה תמנו:  היכולת בפועל לפקח היא גם נגזרת של כוח האדם

פנינה תמנו:  שאלתי האם כל מי שצריך מפוקח

פנינה תמנו:  אתה אמרת שמי שצריך מפוקח

פנינה תמנו:  יכול להיות שאתה יכול להגיד את זה אבל אם יהיו לך רק שני עובדים ויש לך 1,000 מפוקחים אתה לא יכול לעשות את זה גם אם תרצה

פנינה תמנו:  מבקר המדינה אמר שיש פה יחס שהוא נמוך ב-40% ממה שנדרש וממה שנקבע

פנינה תמנו:  האם יש מישהו שיכול לתת לי תשובה על זה? אני רוצה תשובה כנה

פנינה תמנו:  אז אני לא מבקשת מכם כרגע את מספר המפקחים

פנינה תמנו:  אבל אם אנחנו רוצים שהעבודה שלכם הלכה למעשה תהיה כזאת שמכסה, לפחות, ברצון 100% מהאנשים שקבעתם שצריכים להיות מפוקחים – צריך לתת לכם את הכלים ההולמים

רעות יוסף: אני אומר שמדובר בדוח מ-2018 ומאז היה גידול של מצבת כוח האדם של קצין הפיקוח, ולכן הנתון הזה כבר לא רלוונטי

פנינה תמנו: עורכת דין יוסף, את יכולה לומר באחריות שאין כרגע מחסור בכוח אדם?      

רעות יוסף: כרגע מצבת כוח האדם, למיטב זיכרוני, הושלמה, ואין אצלנו איזשהו מחסור, לפחות בתקינה שקיימת

פנינה תמנו: אני מבקשת שמישהו מכם ייצא ויבדוק אם באמת אין מחסור במפקחים שנדרשים כי זאת סוגיה קריטית בסיפור הזה

פנינה תמנו:  אני לא מטילה דופי במקצועיות שלכם, אבל אני כן אטיל דופי אם אין אנשים

פנינה תמנו:  אז תבדקו את זה, בבקשה

פנינה תמנו:  אתה יכול להמשיך להציג את המצגת

גיל חמו: אנחנו שייכים לשירות בתי הסוהר שהוא תחת המשרד לביטחון לאומי

גיל חמו:  החלק השלישי של החוק נוצר בשנת 2013 – נושא השיקום המונע שנמצא תחת אחריות של משרד הרווחה, רש"א וכולי

גיל חמו:  בעצם המחוקק אומר שמצד אחד אנחנו מטילים צו פיקוח על אדם מכיוון שאנחנו אומרים שנשקפת ממנו מסוכנות מינית לביצוע עברות מין חוזרות, אבל צריך לספק בידו את הכלים להטמיע שוטר פנימי

גיל חמו:  לכן כל מפוקח שנמצא תחת צו פיקוח ורק אומר "רוצה אני להשתלב בטיפול" – עושים ככל שביכולתנו לשלב אותו במסגרות טיפול

גיל חמו:  הכול נעשה במימון המדינה

גיל חמו:       אני אגע בקצרה במה שנגעתי קודם: אדם הורשע בעברת מין, מקבל ענישה

גיל חמו:  אם הוא מקבל מאסר בפועל אז לאחר שחרורו ממאסר אנחנו שולחים אותו לביצוע הערכת מסוכנות

גיל חמו:  על בסיסה אנחנו ממליצים להטיל צו פיקוח

גיל חמו:  הפרקליטות מגישה את הבקשה, נעשה דיון בבית המשפט שבו נדון התיק שבו הוא הורשע בעברת מין, ואז בית המשפט מחליט האם להטיל צו פיקוח, באלו תנאים וכן הלאה

פנינה תמנו: אגב, זה מעניין אם יש סחבת בבית המשפט או שברגע שאתם מבקשים הדברים האלה רצים

פנינה תמנו:  כי אני רוצה לדעת שזה בטרם שחרור

פנינה תמנו:  יכול להיות שהאדם השתחרר, וחצי שנה אחרי כן הוציאו לו צו פיקוח ובינתיים הוא פגע

גיל חמו: אוי ואבוי

פנינה תמנו: אה, אז בגלל זה שאלתי את השאלה

פנינה תמנו:  זה לפני שהוא משתחרר?      

גיל חמו: אנחנו נערכים לכל הסיפור הזה שלושה חודשים לפני מועד השחרור ממאסר

גיל חמו:  בעצם הדיונים בדרך כלל נעשים כחודש לפני מועד שחרור ממאסר

פנינה תמנו: מה קורה אם יש נפגעי עברה שפונים אליכם? האם בכלל יש להם כתובת? אני יודעת שבדרך כלל יש כתובת של מערכת מנע, למרות שגם שם יש תקלות

פנינה תמנו:  אם נפגע עברה פונה ואומר, אני רוצה לדעת אם אתם מפקחים, האם אתם נותנים לזה עדיפות, האם אתם לוקחים בחשבון גם את נפגע העברה גם כשהערכת המסוכנות נמוכה?      

גיל חמו: אם היא נמוכה אנחנו בכלל לא בתמונה

גיל חמו:  אם עבריין מין משוחרר והמסוכנות שלו נמוכה אנחנו לא בתמונה

פנינה תמנו: אבל מה קורה אם נפגע העברה אומר?      

גיל חמו: יש חוקים אחרים שיכולים להרחיק אותו מהעיר שבו הוא גר וכן הלאה

פנינה תמנו: זה פחות קשור

גיל חמו: זה חוק אחר

גיל חמו:  זה חוק זכויות נפגעי עבירה

גיל חמו:  חוק מניעת חזרת עבריין המין לסביבת נפגע העבירה

אורי אריאל: סליחה, במקרה כזה הנפגע צריך להגיש?      

פנינה תמנו: מי אתה?      

אורי אריאל: קובי אריאלי מהמשרד לביטחון לאומי

פנינה תמנו: מה תפקידך?      

אורי אריאל: אני ראש תחום תכניות שירות בתי הסוהר

פנינה תמנו: בוא, שב סביב השולחן

פנינה תמנו:       יואב, כשאתה רוצה לדבר תגיד לי

יואב סגלוביץ': אני מקשיב

פנינה תמנו: שלום

פנינה תמנו:  בדיוק אמרתי שהוועדה ריקה באופן מיוחד אז הגעת

עאידה תומא סלימאן: - - -     

פנינה תמנו: קובי, בבקשה

אורי אריאל: רציתי לשאול: במקרה כזה של נפגע הוא זה שצריך לבקש מבית המשפט צו? הוא זה שצריך לפעול?      

אפרת ליפשיץ פרקש: כן, זה למעשה צו שבית המשפט מוציא לבקשת נפגע העבירה

אפרת ליפשיץ פרקש:  הוא מנותק מחוק ההגנה על הציבור

פנינה תמנו: זה ממש מוזר

פנינה תמנו:  כן, מי את?      

עינת כהן גרוסמן: אני עינת גרוסמן מפרקליטות המדינה

עינת כהן גרוסמן:  אני רפרנטית של שלושת החוקים שדיברו עליהם

עינת כהן גרוסמן:  יש שלושה חוקים שחלים על עברייני מין אחרי שהם ריצו את עונשם: "חוק הפיקוח" שהוא בעצם חוק ההגנה על הציבור מפני ביצוע עבירות מין; חוק המגבלות על חזרתו של עבריין מין לסביבת נפגע העבירה; וחוק למניעת העסקה של עברייני מין

פנינה תמנו: ממה שאני מבינה החוק של החזרה לסביבת הנפגע לא קשור כל כך לחוק הפיקוח וזאת בעיה

עינת כהן גרוסמן: אני אסביר ואם אחר כך יהיו עוד שאלות אני, כמובן, אענה

עינת כהן גרוסמן:       יש חוק למניעת חזרתו של עבריין מין לסביבת נפגע העבירה שזה בעצם חוק ששם דגש על הנזק הנפשי שנגרם לנפגע העבירה כתוצאה מהעבירה ומחזרתו של עבריין המין לסביבת מגוריו

עינת כהן גרוסמן:  החוק הוא אזרחי במהותו – נפגע העבירה הוא זה שמגיש את הבקשה לבית המשפט לצו, והוא מתנהל מול עבריין המין

עינת כהן גרוסמן:  זה ככלל אבל גם הפרקליטות יכולה ליזום בקשה במקרים חריגים

פנינה תמנו: 	"יכולה" לא עוזר - -   

עינת כהן גרוסמן: רגע, שנייה

עינת כהן גרוסמן:  אני בטוחה שיהיה לך מענה

עינת כהן גרוסמן:  במסגרת אותו חוק בסעיף 3, למיטב זיכרוני, יש מסלולים להגשת הבקשה

עינת כהן גרוסמן:  אותו נפגע עבירה יכול לסמוך את ידיו על צו פיקוח ככל שהוא מוצא ולתנאים שנוגעים שם לנפגע העבירה, וככל שהוא לא מרוצה או זה לא מספיק לו הוא יכול גם להגיש בקשה לפי חוק למניעת חזרתו של עבריין מין

עינת כהן גרוסמן:  במסגרת חוק הפיקוח יכולים להיקבע תנאים שנוגעים גם לנפגע העבירה הספציפי, כגון הרחקה מסביבת מגוריו של נפגע העבירה

עינת כהן גרוסמן:  כאן יש חפיפה

עינת כהן גרוסמן:  שוב אני אומרת: החפיפה היא לבחירתו של נפגע העבירה

עינת כהן גרוסמן:  הוא יכול להסתפק כאשר נקבע תנאי בצו הפיקוח בתנאי שנקבע בצו הפיקוח, והוא יכול להגיש בקשה - -     

פנינה תמנו: אני אגיד לך למה אני מוטרדת - -      

קריאה: למה לשים את זה עליו?      

פנינה תמנו: לדעתי, כלי חשוב ביותר הוא הנפגע עצמו למפקחים

פנינה תמנו:  בסוף נפגע העבירה הוא הרבה פעמים סוג של פיקוח על אותו עבריין

פנינה תמנו:  בזה שיש ניתוק הקשר זה קצת מדליק לי נורה

פנינה תמנו:  צריכה להיות פה כתובת

פנינה תמנו:  או שלא הבנתי נכון

גיל חמו: אולי אני לא הבהרתי נכון

עינת כהן גרוסמן: אני רק רוצה להגיד שיש ניתוק מכוון וגם אותו חשוב לזכור

עינת כהן גרוסמן:  בסוף יש לנו מין שלושה ראשים בחוקים האלה: המדינה, נפגע העבירה ועבריין המין

עינת כהן גרוסמן:  לצד זה שאנחנו רוצים, כמובן, להגן על נפגע העבירה חוק ההגנה רוצה גם להגן על עבריין המין, בין היתר, בכך שהדיון נעשה בדלתיים סגורות וכן בכך שהערכת המסוכנות שהיא הכלי בחוק הפיקוח לא מועבר לנפגע העבירה והוא לא יכול לראות אותה

עינת כהן גרוסמן:  זאת אומרת בשני ההליכים הם נפרדים, ויש לכך גם תכליות

עינת כהן גרוסמן:  הקשר בין נפגע העבירה – לצורך העניין, את מדברת על קשר ישיר ליחידת צור כדי שהם יוכלו להגיד שהם ראו את עבריין המין – אם זאת כוונתך, ברמת העזרה לפיקוח או כדי לטייב אותו – זאת שאלה נפרדת

עינת כהן גרוסמן:  אבל ברמה החוקית המשפטית יש גם הקווים המקבילים וגם ההפרדה

פנינה תמנו: שאלה אחרונה: בעצם נפגע העבירה יכול בכל זאת לא רק להשתמש בחוק ההרחקה מהסביבה, אלא גם בחוק שלהם – בקשה לצו פיקוח?      

עינת כהן גרוסמן: הוא לא יכול להגיש בקשה לצו פיקוח

עינת כהן גרוסמן:  הפעלת החוק של צו הפיקוח יכולה להיות ביוזמת בית המשפט או על-ידי נציג של היועץ המשפטי לממשלה

פנינה תמנו: אז יכול להיות מצב שמרחיקים אותו מהעיר אבל בעצם אין עליו פיקוח?      

אורי אריאל: לא, להפך – יש עליו פיקוח אבל לא מרחיקים

פנינה תמנו: לא, לא

פנינה תמנו:  זה לא מה שאמרתי

פנינה תמנו:  שני המצבים יכולים לקרות

גיל חמו: יכול להיות מצב שיש אדם שרמת המסוכנות שלו לביצוע עבירת מין חוזרת היא נמוכה, ולכן לא הוטל צו פיקוח

גיל חמו:  אבל נפגעת העבירה מגישה בקשה וירחיקו אותו מהעיר שלה וכן הלאה

פנינה תמנו: תודה

פנינה תמנו:  נסתפק בדברים האלה

פנינה תמנו:  אני מבקשת לזרז את ההצגה של המצגת

גיל חמו: אני רק אגיד לך עוד משהו: בצו שלנו אנחנו תמיד נרחיק אותו מקורבן העבירה

גיל חמו:  אבל יש מקרים - -     

פנינה תמנו: מה זה "תמיד"? בזה שאתם מפקחים עליו?      

גיל חמו: לא, לא, באחד מתנאי צו הפיקוח תהיה הרחקה מקורבן העבירה

פנינה תמנו: בבקשה מבית המשפט

גיל חמו: כן

גיל חמו:  יש מקרים שקורבנות העבירה פונים לבית המשפט ומבקשים לבטל את התנאי הזה כשמדובר בבגירים

גיל חמו:  כלומר צריך להבין את הכול

עינת כהן גרוסמן: אנחנו גם מחויבים לדווח לנפגעי העבירה

עינת כהן גרוסמן:  זה מופיע בתוספת לחוק נפגעי העבירה שחלק מתנאי צו הפיקוח שנוגעים לנפגע עבירת המין היא החובה עלינו לדווח לו עליהם באופן אקטיבי

פנינה תמנו: אנחנו צריכים להיכנס לקצב קצת יותר מהיר כי אנחנו ביום רביעי והמליאה נפתחת מוקדם

פנינה תמנו:  בבקשה, תציג את המשך המצגת

גיל חמו: צו הפיקוח יכול להינתן עד חמש שנים

גיל חמו:  בדרך כלל בתי המשפט לא נותנים צווים מיד עד חמש שנים אלא אם מדובר במקרים חריגים

גיל חמו:  בדרך כלל כל פעם אנחנו מגישים בקשה, נגמרת התקופה המסוימת – הערכת מסוכנות חדשה, בקשה חדשה

גיל חמו:  המקסימום הוא עד חמש שנים

גיל חמו:  מי יכול להישאר איתנו אחרי חמש שנים? רק מי שהמסוכנות המינית שלו היא גבוהה

פנינה תמנו: או כזה שהפר

גיל חמו: ההפרות יגבירו את המסוכנות שלו

פנינה תמנו: זאת כבר לא מסוכנות – הוא ביצע

פנינה תמנו:  ברגע שהוא הפר וביצע ועבר עבירה הוא כבר עומד לדין

גיל חמו: זה שני דברים שונים: יש הפרת צו שיכולה להגביר את רמת המסוכנות שלו

גיל חמו:  עבירת מין תתחיל את כל ההליך מחדש

פנינה תמנו: אוקיי

פנינה תמנו:  בסדר גמור

עאידה תומא סלימאן: זה מחזיר אותם לנקודה - - - לעוד חמש שנים

פנינה תמנו: לא, הוא כבר ילך למשפט חדש

גיל חמו: מי שמסוכנותו המינית נותרה גבוהה יכול להישאר גם אחרי חמש שנים איתנו, ויש לנו מפוקחים שמלווים אותנו, מה שנקרא, מראשית ימי היחידה

גיל חמו:  דינה של הפרת צו פיקוח היא עד שנתיים מאסר בפועל

פנינה תמנו: רק ההפרה, גם אם אין ביצוע עבירה

גיל חמו: כן

פנינה תמנו: עאידה, מה רצית לשאול?      

עאידה תומא סלימאן: רציתי לשאול על כמה הפרות יש לכם נתונים? בטח יש לכם נתונים

פנינה תמנו: הוא אמר

פנינה תמנו:  בשנה שעברה היו למעלה מ-1,000 הפרות

עאידה תומא סלימאן: ועבירות?      

גיל חמו: עבירות מין בשנת 2022 היו 27

עאידה תומא סלימאן: מתוך?      

גיל חמו: מתוך 1,440

פנינה תמנו: עבירות שנתפסים בזמן אמת זה באמת יחסי

עאידה תומא סלימאן: אני שואלת לא במקרה כדי להבין עד כמה הפיקוח - -     

פנינה תמנו: נדרש

עאידה תומא סלימאן: לא רק נדרש, אלא עד כמה הוא יעיל, עד כמה הוא מונע

פנינה תמנו: אלף ומשהו

פנינה תמנו:  ברגע שהם תפסו אלף ומשהו - -     

עאידה תומא סלימאן: הם לא תספו אלף ומשהו

פנינה תמנו: כן, הפרות

גיל חמו: השקף האחרון נוגע בדיוק בשאלות האלה של הרצידיביזם ואפקטיביות וכן הלאה

גיל חמו:  אבל אם אני אעשה "ספוילר" אז אם 1

גיל חמו: 7% מעברייני המין חזרו לבצע עבירת מין במהלך שנה, ולפני הקמת היחידה זה עמד על 10

גיל חמו: 9% - אני מדבר במונחים של מספרים וזה קצת עושה זילות לפגיעה

גיל חמו:  כל עבירה היא עולם ומלואו

פנינה תמנו: מה סמכויות קצין הפיקוח והאם קצין הפיקוח פועל לבד או האם יש מתחתיו אנשים או שאתה מעדיף שנדבר על הדבר הזה בחדרים סגורים כדי שלא יפגע בפעילות?      

גיל חמו: אני אשמח

גיל חמו:  רב הנסתר על הגלוי בכל העבודה השוטפת שלנו

פנינה תמנו: בסדר

פנינה תמנו:  בגלל שהמוגנות יותר חשובה נעשה דיון המשך בחדר סגור על הדבר הזה

פנינה תמנו:  אין לנו סיבה לתת מידע לעבריינים

גיל חמו: זה בעצם סל המגבלות שהמחוקק מאפשר לנו להטיל על עבריין מין

גיל חמו:  אנחנו תופרים לו את החליפה באופן הרמטי

פנינה תמנו: אתה יכול לדלג על החלק הזה

פנינה תמנו:  מספר מפוקחים לאורך השנים, בבקשה

פנינה תמנו:  אני עוזרת לך לזרז את זה לפני שייגמר הדיון

פנינה תמנו:  אנחנו רואים שמרגע הוקמה היחידה ב-2006, שימו לב: ב-2007 75 מפוקחים ומשם אנחנו רואים גידול הולך ועולה

פנינה תמנו:  משמע – יש פעילות

פנינה תמנו:  אני רוצה לייחס את זה לפעילות ולא לגידול במספר עברייני מין

גיל חמו: בהתחלה קיבלו מכסה מסוימת רק ממסוכנות בינונית וכן הלאה

פנינה תמנו: אוקיי

פנינה תמנו:  אפשר לדלג על רמות המסוכנות

פנינה תמנו:  פילוח סטיות מיניות, בבקשה

עאידה תומא סלימאן: למה - - -     

פנינה תמנו: הרבה זמן לא מציג

עאידה תומא סלימאן: כן, אבל רמת המסוכנות שנכללת בפיקוח זה דבר חשוב

פנינה תמנו: עאידה, דיברנו על רמות המסוכנות לפני שהגעת

גיל חמו: רק משפט על רמות המסוכנות: כפי שאתם רואים מרבית המפוקחים שלנו, 60% מהם, הם ברף הגבוה של רמות מסוכנות: בינונית-גבוהה וגבוהה

גיל חמו:  אם תחשבו על 1,400 איש, 60% מהם, לדעת מעריכי מסוכנות, הסבירות שלהם לביצוע עבירת מין חוזרת היא בינונית-גבוהה וגבוהה

פנינה תמנו: זה לא מעודד אותנו

פנינה תמנו:  אתה יודע מה זה אומר? שמסתובבים בקרבנו כל כך הרבה עברייני מין שמסוגלים לפגוע ברמת מסוכנות גבוהה

גיל חמו: אבל כאזרח אם גורמי המקצוע אומרים לך שיש 60% אנשים שבסבירות בינונית-גבוהה וגבוהה עלולים לבצע עבירת מין בפיקוח, ואני אומר ש-1

גיל חמו: 7% ביצעו - -     

פנינה תמנו: את זה הבנתי

פנינה תמנו:  אבל כרגע אנחנו יודעים שיש כ-600 איש שמסתובבים והם ברמת מסוכנות גבוהה

פנינה תמנו:  זה לצערנו

פנינה תמנו:  זה אחרי שהם ריצו עונש

גיל חמו: זאת המציאות

פנינה תמנו: פילוח סטיות מיניות – אתם מצביעים על כך שפדופיליה זה, לצערנו - -     

גיל חמו: זאת הסטייה העיקרית והמרכזית שאיתה אנחנו מתמודדים

גיל חמו:  יש גם נתון מעניין שאתה יכול להיות עבריין מין ויכול להיות בפיקוח עם רמת מסוכנות וכן הלאה גם אם אין לך בכלל סטייה מינית

פנינה תמנו: אוקיי, תודה

פנינה תמנו:  מה זה פראפיליות?      

גיל חמו: אני לא אתעכב על זה, זה שקף נסתר

גיל חמו:  רק לפרט לגבי סוגי הפרפיליות – את רוצה שנתעכב על זה?      

פנינה תמנו: לא, לא

פנינה תמנו:  הלאה

פנינה תמנו:  מין הקורבן וגיל הקורבנות, בבקשה

גיל חמו: זה הפילוח של המפוקחים שלנו בנקודת הזמן הנוכחית הבוקר לפי גיל הקורבנות

פנינה תמנו: קודם כול אני רוצה להחמיא לכם: אתם הגעתם מאוד מסודרים

פנינה תמנו:  כשצריך לומר מילה טובה - -     

קריאה: גם אני הגעתי היום - -     

פנינה תמנו: לא התכוונתי להעיר באופן שלילי בהשוואה

פנינה תמנו:  אני רק אומרת כי היית בדיון הקודם

פנינה תמנו:  אני באמת מעריכה את זה שהגעתם בצורה מסודרת עם נתונים מדויקים

פנינה תמנו:  זה לא דבר מובן מאליו

פנינה תמנו:  כמובן, אנחנו בודקים אחר כך את כל הנתונים בדרכנו שלנו

גיל חמו: בשמחה

גיל חמו:  את גם מוזמנת לבוא אלינו ליחידה

פנינה תמנו: אנחנו נבוא ואפילו נצטרף לצוות פיקוח

גיל חמו: בשמחה

פנינה תמנו: עאידה ויואב, קודם חשבתי על זה שאולי יום אחד נצא לשטח עם יחידת פיקוח

פנינה תמנו:  אנחנו סומכים על יואב שהוא יודע להשתיק אותנו כי הוא היה במשטרה הרבה מאוד שנים

עאידה תומא סלימאן: הוא לא מנסה להשתיק אותך

פנינה תמנו: לא, להשתיק אותי שלא נחשוף את עצמנו

פנינה תמנו:  אבל אנחנו באמת רוצים להצטרף, לראות איך זה עובד בשטח

גיל חמו: רואים שהסבירות שקטינה ממין נקבה תיפגע היא גבוהה יותר

פנינה תמנו: יותר מבנים?      

גיל חמו: יותר מבנים, כן

עאידה תומא סלימאן: אני חושבת שזה לא מדויק כל כך כי בהרבה מקרים גם במרכזי הסיוע נתנו לנו סטטיסטיקה שמעידה על כך שגם בנים נפגעים באחוזים כמעט זהים

עאידה תומא סלימאן:  אליכם מגיעים מי שכבר עבר את כל המסכת

רעות יוסף: עד גיל 12 לפעמים בנים ובנות - -     

גיל חמו: לקורבן ממין זכר קשה יותר להתלונן במשטרה

גיל חמו:  אני פשוט מדבר על המפוקחים שנמצאים אצלנו

גיל חמו:  זאת הכוונה

גיל חמו:  לא אמרתי, חלילה, משהו אחר

פנינה תמנו: יש משהו שאני לא מבינה בטבלה

פנינה תמנו:  מין הקורבן – כתוב "זכר", "נקבה" ויש לנו 118 גם זכר וגם נקבה

גיל חמו: הוא פגע גם בזכרים יחד

פנינה תמנו: אוקיי

פנינה תמנו:  שלום, חברת הכנסת מירב בן ארי

פנינה תמנו:       גיל הנפגע: 3-0, 11-4 – 18, 450 – וואוו, זה מספר כל כך קשה

פנינה תמנו:  15-12 – 500

פנינה תמנו:  אנחנו רואים שבגיל ההתבגרות יש הרבה פגיעות

פנינה תמנו:  18-16 – 252, 18+ - אנחנו רואים שגם בבגירים זה גבוה

גיל חמו: כן

פנינה תמנו: זה מעניין

פנינה תמנו:  עשיתם מחקר איזה שינויים יש?      

גיל חמו: אנחנו עובדים עכשיו על מחקר

פנינה תמנו: יופי

פנינה תמנו:  אנחנו נשמח שברגע שהמחקר הזה יהיה בפניכם תבואו להציג את זה

פנינה תמנו:  70% מהמפוקחים פגעו בקטינים – זה המון

פנינה תמנו:  זה אותו מספר שקודם הראית בפילוח של הפגיעות

גיל חמו: זאת החלוקה של פוגעים בקטינים לפי רמות מסוכנות

פנינה תמנו: זה מה שראינו קודם

גיל חמו: לא, זה משהו אחר

גיל חמו:  זה ספציפית למי שפגע בקטינים – החלוקה לרמות מסוכנות

פנינה תמנו: בתוך הקטינים?      

גיל חמו: כן

גיל חמו:  מי שהורשע בעבירת מין כלפי קטין – מה רמת המסוכנות שלו

פנינה תמנו: אני רוצה להודות לך

פנינה תמנו:  לסיכום?      

גיל חמו: זה מספר הפרות הצו ב-2022 – כמה ראיונות אזהרה עשינו, כמה תלונות במשטרה וכמה כתבי אישום על הפרות צו הוגשו

פנינה תמנו: תודה רבה

פנינה תמנו:  עורכת הדין יוסף, תרצי לומר בקיצור כדי שאוכל להעביר את רשות הדיבור לחברי הכנסת, ואז ליתר משרדי הממשלה ולארגונים החברתיים? בבקשה

רעות יוסף: כמו שאמר חברי בהתחלה אנחנו מודים על הזכות להגיע לכאן

רעות יוסף:  המטרה מאוד חשובה

רעות יוסף:  בסופו של דבר המטרה בהגעה שלנו לכאן הייתה להראות שיש מי ששומר, יש מי שמפקח בחוץ

רעות יוסף:  אנחנו מגנים על כל הציבור – הילדים, נשים, גברים

רעות יוסף:  אנחנו נמצאים בכל מקום 24/7 וזה חשוב

פנינה תמנו: וכשבדקת עכשיו את הנתון מה העלית בחכתך?      

רעות יוסף: כמו שאמרתי, יש אמנם פער קטן

רעות יוסף:  אם גברתי תרצה אני אוכל לדבר במספרים אבל אני מעדיפה לא לעשות את זה בפורום הזה

רעות יוסף:  בכל מקרה אנחנו נמצאים כרגע בעבודת מטה תהליכית מתקדמת לצורך הגדלת היחידה ושל קציני הפיקוח בפרט

פנינה תמנו: למרות ששוב אני אומרת – זה לא משביע רצון שיש רק קרימינולוג אחד ביחידת המטה כשאנחנו מדברים על למעלה מ-1,000 מפוקחים

פנינה תמנו:  גם הלשכה המשפטית נראית לי קטנה מידי

פנינה תמנו:       המשרד לביטחון לאומי, מי הנציג הבכיר ביותר?      

נסיה יודיץ: אני מנהלת מחלקת תכנון

פנינה תמנו: אתם צריכים לתת דגש מיוחד שיהיה דיון מיוחד אצל השר לביטחון לאומי או אצל המנכ"ל שלכם כדי לדון בתקציב הנדרש

פנינה תמנו:  זאת לא יחידת סמך קטנה – זה ממש דיני נפשות

פנינה תמנו:  אנחנו מבינים שזה מאות פצצות מתקתקות שמסתובבות לנו ברחוב

פנינה תמנו:  אנחנו רואים הרבה מאוד יחידות ואגפים שמושקעים בהם הרבה מאוד כספים, ופחות משמעותי להשקיע בהם מאשר בנושא הזה

פנינה תמנו:  לכן אתם צריכים להוביל לחיזוק יחידת צור

פנינה תמנו:  יש עוד משהו שתרצו להגיד לפני שאני מעבירה את זכות הדיבור?      

נסיה יודיץ: הצרכים של כלל היחידות בשב"ס מונחות על שולחן השר ונבחנות, וכמובן, הדברים יובאו לידי ביטוי כאשר ייחתמו הסיכומים התקציביים - -      

פנינה תמנו: זה לא מה שביקשתי ממך

נסיה יודיץ: - - והאמירות - -     

פנינה תמנו: לא, לא, האמירה שלך לא מקובלת עליי

פנינה תמנו:  כלל היחידות, האגפים – זאת תשובה מורחת, גברתי

פנינה תמנו:  את ישבת איתנו פה קרוב לשעה

פנינה תמנו:  את ראית את רמת המסוכנות, נחשפת לנתונים ולמספרים שאני בטוחה שהכרת לפני כן ואולי עכשיו יותר

פנינה תמנו:  אני רוצה דיון מיוחד לא בתוך שב"ס, אלא אצלכם או אצל השר או אצל המנכ"ל כדי שתבדקו שיש כל הסיוע התקציבי או בכלל ליחידת צור

פנינה תמנו:  תודה

פנינה תמנו:  בבקשה, חבר הכנסת יואב סגלוביץ'

יואב סגלוביץ': האמת היא שחלק מהדברים אתם לא מעוניינים לשים פה אבל לדעתי חשוב לדעת בנפרד כמה מפוקחים וכמה מפקחים יש על האירוע הזה

יואב סגלוביץ':  בסוף ברור לי שכולם נמצאים באילוצים תקציביים

יואב סגלוביץ':  שירות בתי הסוהר, יש לו עוד דברים לעשות

יואב סגלוביץ':  בסוף משחקים על האירוע הזה

יואב סגלוביץ':  אבל אנחנו לקראת תקציב מדינה ויש לכנסת תפקיד

יואב סגלוביץ':  אני לא אכניס אתכם לאירוע הזה אבל הנתונים שנדע יגידו לנו מה אנחנו עושים בוועדות השונות

יואב סגלוביץ':  כי בסוף זה לא תקציב צבוע, נכון?      

פנינה תמנו: זה בבסיס?      

יואב סגלוביץ': הוא בבסיס אבל הוא לא צבוע

יואב סגלוביץ':  יש יחידות שהן צבועות על-ידי האוצר או בהסכמות פנימיות

יואב סגלוביץ':  הוא לא משוריין

יואב סגלוביץ':  תאורטית אפשר לעשות הסטות תקציביות, ויש המון אילוצים בשירות בתי הסוהר כמו שיש אילוצים במשטרה או בכל משרד ממשלתי

יואב סגלוביץ':  לכן פה בא לידי ביטוי ה-say שלנו כחבר כנסת בוועדות השונות

יואב סגלוביץ':  בוועדת כספים יהיה דיון על התקציב, בוועדה לביטחון הפנים ובמקומות אחרים

יואב סגלוביץ':  אנחנו נרצה לדעת את הנתונים האלה כדי לדעת כיצד אנחנו מתנהלים נכון

פנינה תמנו: כדי שנוכל לפעול גם למענכם כדי שהעבודה תהיה יותר נכונה, גם למען הציבור

יואב סגלוביץ': אנחנו לא רוצים להכניס אתכם לסיפורים מה אנחנו עושים פה, אבל חובתנו לדעת את הנתונים האובייקטיביים

יואב סגלוביץ':  הרי בסוף צריך להסתכל על כל השרשרת

יואב סגלוביץ':  רמת החשיפה בעבירות מין היא נמוכה מלכתחילה גם בפדופיליה

יואב סגלוביץ':  ככל שעושים מאמצים בסוף זה מגיע לשירות בתי הסוהר – מה שמגיע לשירות בתי הסוהר

יואב סגלוביץ':  אני לא רוצה להרחיב את הדיון

יואב סגלוביץ':  הרי אין פיקוח במקום שבו אין הרשעה פלילית ואין מאסר

יואב סגלוביץ':  אני מניח ויודע שיש הרבה מאוד קליינטים שלא מגיעים, שיש אלף ואחת בעיות באיסוף ראיות, הגשת כתבי אישום וכולי

יואב סגלוביץ':  כלומר אלה שכבר מגיעים - -     

עאידה תומא סלימאן: וגם אלה שמגיעים – רק 86%

יואב סגלוביץ': גם אלה שמגיעים

יואב סגלוביץ':  מתוך אלה שמגיעים אנחנו רואים שיש שיעור רצידיביזם גבוה

יואב סגלוביץ':  לכן כמה יושבים – סליחה על הביטוי – על הווריד של האנשים האלה שהם פצצות מתקתקות בצורה כזאת או אחרת – בסוף זאת שאלה של אמצעים

יואב סגלוביץ':  ברורה לי האמירה הכללית, ואני מקבל אותה – אנחנו עושים כל מה שאנחנו מסוגלים

יואב סגלוביץ':  אין בעיה בכלל

יואב סגלוביץ':  אבל יש הבדל אם יש 300 מפקחים – שלא ניכנס למספרים כמו שאמרנו – או יש 50 מפקחים

יואב סגלוביץ':  זה ההבדל בתדירות של הפיקוח

יואב סגלוביץ':  ואם שיעור הרצידיביזם הוא 70% זה אומר שככל שנפקח יותר – כי 70% אנחנו יודעים שיעשו – לכן יש פה say גדול מאוד, ולכן – לא בפורום הזה – צריך לדעת את הנתונים

יואב סגלוביץ':  בסוף סטטיסטית לי חשוב לדעת רק דבר אחד: כמה פעמים במהלך חודש מנטרים עבריין מסוכן בדרג הבינוני-גבוה? זה הנתון שמעניין אותי

יואב סגלוביץ':  אל מול זה נדע מה לעשות

יואב סגלוביץ':  אני לא שם את זה על ראשכם ולא על הראש של אף אחד – זה על הראש שלנו

פנינה תמנו: יואב, אני בכלל אומרת שמי שמפר צו צריך לפרסם את התמונה שלו בכל חוצות העיר

פנינה תמנו:  בחיי

פנינה תמנו:  אני מבינה שזה לא עומד בקנה אחד עם חוק יסוד: כבוד האדם וחירותו

עאידה תומא סלימאן: - - -     

פנינה תמנו: עאידה, יושבת-ראש הוועדה הקודמת, אומרת שבארצות-הברית יש מקומות שמפרסמים

יואב סגלוביץ': הייתי רוצה – לא כאן בפורום הזה, אני מבין את האילוצים שלכם – תביאו ליושב-ראש הוועדה את הנתונים המדויקים

יואב סגלוביץ':  יש חמש רמות, אחת מהן לא מפוקחת

יואב סגלוביץ':  אז בארבע הרמות שנשארו לפיקוח כמה מפוקחים סטטיסטית האנשים ברמה 2, 3, 4 ו-5 במהלך חודש ובמהלך שבוע או שנה – כמה פעמים ראו אותם ועקבו אחריהם

יואב סגלוביץ':  כשנדע את הנתון הזה נדע מה לעשות עם דברים אחרים שביקשנו לעשות

יואב סגלוביץ':  תודה רבה ותודה לכם על העבודה

פנינה תמנו: תודה, יואב

פנינה תמנו:  חברת הכנסת עאידה תומא סלימאן, בבקשה

עאידה תומא סלימאן: תודה רבה על הבאת הדיון הזה

עאידה תומא סלימאן:  אני מסתכלת על הרשימה של מספר המפוקחים לאורך השנים ואני חייבת להגיד שעצם העובדה שעבירות הרצידיביזם ירדו מלפני הקמת היחידה ועד היום מ-10

עאידה תומא סלימאן: 9% ל-1% זה כבר מעיד

עאידה תומא סלימאן:  אבל אני מסתכלת על הרשימה של מספר המפוקחים ואני רואה שהייתה קפיצה מסוימת בשלוש השנים הראשונות

עאידה תומא סלימאן:  אבל כמעט מ-2015 אתם עומדים על 1,500-1,400 וזה נראה לי קצת משונה

עאידה תומא סלימאן:  איך מ-2015 עד 2023 יש כמעט אותו מספר; וכמה מתוכם כבר מפוקחים לאורך הרבה שנים

עאידה תומא סלימאן:  כלומר כמה מפוקחים נוספו כל שנה בין השנים האלה וכמה מתוכם הם המשך של פיקוח?      

פנינה תמנו: מספר מפוקחים יש לנו

עאידה תומא סלימאן: לא, אני מדברת על מספר המפוקחים

עאידה תומא סלימאן:  זה נראה לי קצת משונה שמ-2015 עד 2022 יש כמעט אותו מספר מפוקחים

עאידה תומא סלימאן:  שנית, כמה מתוכם מפוקחים לאורך שנים וכמה היתוספו כל שנה?      

פנינה תמנו: שאלה טובה כי באמת אמרתם שהם מפוקחים עד חמש שנים

עאידה תומא סלימאן: יש כאלה שממשיכים להיות מפוקחים אחרי חמש שנים

פנינה תמנו: תרשמו את השאלה הזאת

פנינה תמנו:  אנחנו רוצים לדעת כמה חפיפה יש בין אותם אנשים

גיל חמו: על כל זה יש נתונים

גיל חמו:  צריך להוציא אותם, ואין שום בעיה

עאידה תומא סלימאן: בסדר, נשמח לקבל

עאידה תומא סלימאן:  זה בשבילי כלי עבודה להבין איך אתם עובדים ועד כמה אתם מספיקים

עאידה תומא סלימאן:  יש לנו בעיה אחרת שנגע בה חבר הכנסת יואב סגלוביץ', שאליכם מגיע בסוף מה שהצליח לעבור דרך המסננת של המשטרה, הפרקליטות ובתי המשפט

עאידה תומא סלימאן:  כלומר אנחנו יודעים ששיעור הגשת כתבי אישום בתלונות על תקיפה או עבירת מין הם הכי נמוכים כמעט בכל העבירות

עאידה תומא סלימאן:  מגיע אליכם מה שעבר את מה שנקרא "סף הראיות", והצלחתם להביא לבית משפט

עאידה תומא סלימאן:       השאלה היא המפקחים

עאידה תומא סלימאן:  שאלת על מספר המפקחים

עאידה תומא סלימאן:  אני רוצה לשאול – המפקחים הם על תקן מלא רק לפיקוח או זאת עבודה נוספת?      

מירב בן ארי: לא

מירב בן ארי:  זאת העבודה שלהם

גיל חמו: זה התפקיד שלהם

גיל חמו:  זה לא כמו במשטרה

גיל חמו:  אלה קציני פיקוח שזה מאה אחוז התפקיד שלהם

פנינה תמנו: עאידה, לסיכום, בבקשה

עדו אבגר: לשאלתך, חברת הכנסת תומא סלימאן, הדיווח האחרון שהיה לכנסת עם מידע רלוונטי - -     

מירב בן ארי: רגע, מה אתה רוצה להגיד עכשיו?      

פנינה תמנו: רגע, רגע, מירב, תני לו

מירב בן ארי: שנייה - -     

פנינה תמנו: אז תגידי לו אחר כך

פנינה תמנו:  הוא רק התחיל לומר

מירב בן ארי: על המפקחים?      

עדו אבגר: לא

פנינה תמנו: אבל, מירב, תני לו

פנינה תמנו:  רגע

מירב בן ארי: כי אני עשיתי את הטעות הזאת

מירב בן ארי:  תסמכי עליי

מירב בן ארי:  לא סתם - - -     

פנינה תמנו: לא, אנחנו לא אומרים על המפקחים

פנינה תמנו:  אמרנו בתחילת הדיון

מירב בן ארי: - - - אז תודה

מירב בן ארי:  אז רק לשאול

פנינה תמנו: מירב, אמרנו לאורך כל הדיון שלא נכנסים - -     

מירב בן ארי: כן, אבל לא הייתי, לא שמעתי

מירב בן ארי:  מה את בלחץ?      

פנינה תמנו: בבקשה

עדו אבגר: לגבי תוספת של מפוקחים חדשים – בשנת 2018 הוצאו צווי פיקוח ל-320 עברייני מין, מחציתם לתקופות פיקוח עד שנתיים, ומחציתם לתקופות פיקוח עד חמש שנים

עדו אבגר:  אני מניח שחלקם זה צווי פיקוח שחודשו בתום התקופה אז אני לא יודע כמה מהם חדשים מאוד וכמה מהם ממשיכים

עדו אבגר:  אבל 320 בשנה זה נכון ל-2018

פנינה תמנו: חדשים

עדו אבגר: צווים חדשים שהוצאו

עדו אבגר:  כן

פנינה תמנו: זה סדר גודל, אז מרביתם הם אנשים שעוברים משנה לשנה

עאידה תומא סלימאן: שליש חדשים ושני שליש שכבר נמצאים

פנינה תמנו: כן

פנינה תמנו:  תודה

פנינה תמנו:  שאלה במקומה

פנינה תמנו:  אתם גם תביאו את הנתונים בהתאם לשאלות ששאלתי

פנינה תמנו:  תרשמו אותן

פנינה תמנו:       חברת הכנסת מירב בן ארי, בבקשה

מירב בן ארי: תודה

מירב בן ארי:  קודם כול אני רוצה להגיד לכם תודה

מירב בן ארי:  אני ביקרתי ביחידה והלכתי גם לסיור בבית של מפוקח עם פקחים

מירב בן ארי:  אני אומרת את זה בעיקר למשרד לביטחון הפנים, לנסיה יודיץ': אני לא יודעת כמה מכם ביקרו ביחידת צור ודיברו עם פקחים

מירב בן ארי:  אני גם הייתי בבית של מפוקחים יחד איתם

מירב בן ארי:  זאת יחידה קטנה ואיכותית

מירב בן ארי:  אגב, הפקח – זאת העבודה שלו

מירב בן ארי:  זאת עבודה שלא מסתכמת בשעות שלו במשרד, אלא הרבה מעבר לכם

מירב בן ארי:  מה גם שזאת עבודה מאוד קשה עם האוכלוסייה שנמצאת הכי בקצה

פנינה תמנו: ההתרשמות שלך שהיחידה קטנה?      

מירב בן ארי: חד-משמעית

מירב בן ארי:  אני גם לא אגיד את המספר - -     

עאידה תומא סלימאן: למה?      

פנינה תמנו: אסור

מירב בן ארי: קיימתי דיון בוועדה בראשותי על יחידת צור וזה אסור

מירב בן ארי:  אני אגיד לך אחר כך

פנינה תמנו: את יודעת שיש צורך לשפר - -     

מירב בן ארי: חד-משמעית

מירב בן ארי:  אני אומרת את זה לנסיה כי היא אגף תכנון

עאידה תומא סלימאן: אבל אפשר להבין - - -     

מירב בן ארי: תני לי רגע לדבר

מירב בן ארי:  אני אגיד לך את זה אחרי זה

מירב בן ארי:  תאמיני לי

פנינה תמנו: לא מפרטים את מספר המפקחים

עאידה תומא סלימאן: - - -     

פנינה תמנו: לא, אנחנו לא נפרט כמה מפקחים יש

פנינה תמנו:  אנחנו נעשה את זה בדיון חסוי

פנינה תמנו:  תודה

פנינה תמנו:  מירב, תמשיכי, בבקשה

מירב בן ארי: אני אגיד לך את זה אחר כך

מירב בן ארי:  תני לי קרדיט

עאידה תומא סלימאן: - - -     

פנינה תמנו: אחר כך אנחנו נדע

פנינה תמנו:  מאתנו לא יסתירו

עאידה תומא סלימאן: אבל למה? מה הבעיה?      

פנינה תמנו: ככה, כי זה חסוי

מירב בן ארי: העניין הוא שהם צריכים להכיר את היחידה הזאת, אם בכלל ביקרתם

מירב בן ארי:  ואם ביקרתם שם הרי ברור לכולם שמספר המפוקחים קטן

מירב בן ארי:  לא אגיד את המספר – לא משנה

פנינה תמנו: זאת שאלה טובה – האם היא ביקרה שם

מירב בן ארי: אני מניחה שלא

מירב בן ארי:  אני אחסוך לך

מירב בן ארי:  גם ביחידת צור אני לא יודעת כמה חברי כנסת או מישהו בכלל ביקר

מירב בן ארי:  אני זוכרת שכשבאתי ליחידת צור אמרו לי ששנים לא היו בכלל חברי כנסת

מירב בן ארי:  עזבו, את זה נשאיר בצד

מירב בן ארי:       אני רוצה להגיד לך שני דברים: א', היחידה קטנה וחד-משמעית לא עומדת במשימות שלה – אתם צריכים להתכנס לזה

מירב בן ארי:  דבר שני, מה שראיתי בעיניים שלי זה שאפשר לשפר את זה באמצעות פיקוח טכנולוגי

מירב בן ארי:  חבר'ה, חייבים להתקדם

מירב בן ארי:  הביקורים הפיזיים בבתים שלהם זה אקסטרה – ואני הלכתי בעצמי למפוקח

מירב בן ארי:  אני שאלתי שאלה הכי בסיסית: הרי רוב הפדופיליה היום היא ברשת, און-ליין

מירב בן ארי:  היום הסיכוי שהוא ילך לגינה הציבורית ויחפש את הילד הוא נמוך כי יש הרבה הורים וילדים

מירב בן ארי:  מספיק שמסתובב חסר בית וההורים או הסבתא מתקשרים למשטרה

מירב בן ארי:  הדבר הכי בסיסי – אתם לא רואים את המחשב שלו? הרי עכשיו הוא מתכתב והם לא רואים את המחשב

פנינה תמנו: אה, זה מעניין

פנינה תמנו:  את אומרת שהפיקוח הוא לא על אמצעים טכנולוגיים

גיל חמו: לא, לא, יש לנו סמכות חדירה למחשב ולנייד

גיל חמו:  אבל זה פיזי פשוט

מירב בן ארי: אבל מתי יש לך סמכות חדירה למחשב?      

עאידה תומא סלימאן: זה לא כלול בפיקוח

מירב בן ארי: מתי? כשיש לך חשד?      

גיל חמו: לא, לא

רעות יוסף: אנחנו מקבלים את זה במסגרת הצו

מירב בן ארי: רגע, הייתי שם וראיתי גם את המחשב

פנינה תמנו: אבל הוא אומר שיש להם במסגרת הצו

מירב בן ארי: שנייה, תני לי לסיים

מירב בן ארי:  איפה הטלפון הנייד שלו?      

גיל חמו: צו פיקוח שאוסר על מפוקח ליצור קשר עם קטינים וברשתות חברתיות או בתכנים פורנוגרפיים – ניתנת לקצין הפיקוח סמכות חדירה למחשב או לנייד שלו

פנינה תמנו: לפי סעיף 18 שיש לו אפשרות

גיל חמו: הנקודה היא שצריך פיזית לגעת במחשב עצמו

מירב בן ארי: זה העניין

מירב בן ארי:  אם הייתי במשרד לביטחון לאומי הייתי מרחיבה את הפיקוח הטכנולוגי כי היום כל הפדופיליה היא ברשת – שם הם נמצאים

מירב בן ארי:  הם כבר לא בגינות

מירב בן ארי:  שנית, הגדלת מספר המפקחים; ושלישית – מה שהייתי אומרת להם – למה אין עיניים שרואות את הטלפונים הניידים שלהם? למשל, סוג של משלט שרואה

מירב בן ארי:  ואז לא צריך כל כך הרבה חבר'ה פיזית, ואת הכסף ששמת על מפקח שעולה המון כסף, בצדק, שימו על אוזניים ועיניים עליהם כי הם ברשת וגם מכיוון שזה חוסך

מירב בן ארי:       בעניין הזה שב"ס בעזרת המשרד לביטחון לאומי, ובטח האגף שלך שהוא מאוד דרמטי פה בדיון, חייב לעשות קפיצת מדרגה טכנולוגית ביחידת צור

מירב בן ארי:       מילה אחרונה לסיום: אני הייתי בבית של מפוקח וגם דיברתי איתו

מירב בן ארי:  אני ניהלתי מרכז לנוער בסיכון בנתניה במשך 10 שנים

מירב בן ארי:  אמרו לי ביחידת צור שמכיוון שגדלתי בנתניה הם ייקחו אותי לבית של מפוקח בנתניה

מירב בן ארי:  את לא מאמינה – הבית שלו נמצא חמש דקות מהמרכז שלי ברגל

מירב בן ארי:  אני ברחוב ואני רואה את המרכז שהקמתי

מירב בן ארי:  למה אני מספרת את זה? כי אני כן חושבת שגם השיקום הוא חשוב

מירב בן ארי:  דיברתי איתו והוא אמר לי, אני קם בבוקר, אני עובד, יש לי אפשרות לקבל זריקות דקפפטיל

מירב בן ארי:  בטח דיברתם על זה

מירב בן ארי:  אבל השיקום הפיזי והנפשי והחזרה לקהילה הוא כן חשוב בעיניי

מירב בן ארי:  ויחידת צור עושה את זה

מירב בן ארי:  זאת אומרת מעבר לפיקוח ולהסתכלות היא גם באמת רוצה שהוא ימצא עבודה ויחזור לקהילה

מירב בן ארי:  בעיניי, פחות חשוב שאנחנו רוצים לעשות - - -     

פנינה תמנו: תודה על השאלות החשובות

פנינה תמנו:  אני אגע בסיפא של הדברים שלך

פנינה תמנו:  כמה אנשים מונה האגף לשיקום?      

מירב בן ארי: של שב"ס?      

גיל חמו: רגע, זה משהו אחר

גיל חמו:  במצגת היה כמה מפוקחים נמצאים במרכזים לשיקום מונע

פנינה תמנו: לא, השאלה שלי אחרת: כמה אנשים היום אמונים מקצועית על תהליך השיקום?      

גיל חמו: החלק של השיקום שייך למשרד הרווחה

מירב בן ארי: הם כאילו עושים את זה אקסטרה

גיל חמו: יש גם ממ"י פרוסים בכל רחבי הארץ – קציני מבחן וכן הלאה

גיל חמו:  היום מפוקח שרק אומר שהוא רוצה להשתלב בטיפול – כולנו נעמדים על הרגליים והופכים הכול כדי שהוא ישתלב בשיקום

פנינה תמנו: תודה

פנינה תמנו:  משטרת ישראל, בבקשה, בקצרה על שיתוף הפעולה עם היחידה

פנינה תמנו:  אני משערת שלמפקחים יש סמכויות מסוימות אבל לא סמכויות שהמשטרה מוקפצת בביצוע עבירות והפרות

אורית דנין: יש לנו סמכויות

אורית דנין:  המפקחים הם אלה שבאים לדווח על הפרה

פנינה תמנו: אבל לעצור – יש להם סמכויות מעצר?      

אורית דנין: אנחנו עוצרים ויחד איתם מתייעצים עם הפרקליטות

אורית דנין:  חשוב לי להגיד שכל מפוקח עבירת מין מוכרז אצלנו במסוף

אורית דנין:  זאת אומרת אם, לצורך העניין, שוטר תנועה במחסום בודק ורואה שהוא מפוקח מין יש מספר טלפון ואנחנו מתקשרים לקצין הפיקוח, והוא שואל אותו שאלות בטלפון

פנינה תמנו: אז אתם ממש כלי עזר למפקחים

פנינה תמנו:  כמה פעמים קרה לכם שאתם מתקשרים למפקח אבל אתם תמיד נאלצים לעשות לבד?      

אורית דנין: הם עונים

פנינה תמנו: אני מאמינה שהם עונים

פנינה תמנו:  הוא לא זמין כי הוא עוסק מפוקח אחר

גיל חמו: כל יום זה קורה

פנינה תמנו: לא להתערב

פנינה תמנו:  רב כלאי, קיבלת מספיק זמן

אורית דנין: למשל, שוטר תנועה במחסום עוצר ורואה מפוקח עבירת מין – נא להתקשר לגיל

אורית דנין:  הוא מתקשר לגיל, וגיל שואל אותו בהתאם למגבלות, האם יש לו טלפון

אורית דנין:  הוא אומר לו, כן

אורית דנין:  הוא אומר לו, תודה, אנחנו יודעים כבר שיש הפרה

אורית דנין:  אם הוא אומר לי שיש הפרה אני מעכבת, לוקחת לתחנה

פנינה תמנו: מי היחידה אצלכם שנמצאת בקשר עם יחידת צור?      

אורית דנין: אנחנו, חקירות

פנינה תמנו: מי זה "אנחנו"? אתם הכרתם לפני כן?      

אורית דנין: בטח

אורית דנין:  אנחנו מכירים, באים - -     

פנינה תמנו: אתם עובדים באופן שוטף עם המשטרה? יש לכם טענות על זה שהמשטרה לא עונה, יחידת צור? 100 תפוסים מידי?      

אורית דנין: נפגשנו לפני יומיים בהכשרה אצלנו

יואב סגלוביץ': שאלת הבהרה – 105 – מה החיבור אליהם?      

גיל חמו: אנחנו עובדים איתם בשיתוף פעולה מלא

יואב סגלוביץ': אני רוצה לדעת ברמה הפרטנית – כל הרשימה של האנשים - -     

גיל חמו: אני לא יכול להעביר אליהם אבל אני נעזר בהם

יואב סגלוביץ': למה אתה לא יכול?      

גיל חמו: אני נעזר בהם, אני לא יכול לתת להם את זה

פנינה תמנו: הוא לא יכול לתת אבל הוא מקבל את הדיווחים על התלונות

יואב סגלוביץ': תרשו לי – אתה יכול

יואב סגלוביץ':  נציגת חטיבת החקירות תסביר למה אי אפשר לקבל את הרשימה, להכניס אותה למאגר של 105

יואב סגלוביץ':  חברים, אפשר

יואב סגלוביץ':  אני לא בצד הזה של השולחן אבל הייתי

יואב סגלוביץ':  אפשר

אורית דנין: אני אבדוק את זה

יואב סגלוביץ': אז אני אומר לכם כבר: קחו את זה כהצעת ייעול

יואב סגלוביץ':  דיברתם קודם על פיקוח ממוחשב – יש יחידה שלמה שעוסקת בעניין הזה ברשת

יואב סגלוביץ':  אם יש בעיה תגידו לנו, נפתור אותה

יואב סגלוביץ':  אני לא חושב שיש בעיה חוקית

יואב סגלוביץ':  אבל לא יכול להיות שלא יהיה חיבור רוחבי

יואב סגלוביץ':  עם תחנות מחוברים, ועם יחידה אופרטיבית שמתעסקת ויש לה מומחיות ברשת – חייבים לעשות חיבור כזה

פנינה תמנו: תודה, חבר הכנסת סגלוביץ'

פנינה תמנו:  קחו את זה לתשומת לבכם ותקיימו על זה ישיבה בהקדם עם 105 שזאת גם סוגיה בפני עצמה שצריך להנגיש לילדים

פנינה תמנו:       עורכת הדין מיטל שפירא, יועצת משפטית, הלובי למלחמה באלימות, בבקשה

מיטל שפירא: אני אהיה קצרה כי כבר נגעו בהרבה נקודות

מיטל שפירא:  קודם כול, אני אגיד שאנחנו יודעים את הנתונים: אחד מכל חמישה ילדים נפגע, אחד מכל שבעה ילדים וילדות נפגע מינית בתוך המשפחה

פנינה תמנו: אלה מספרים מאוד לא מדויקים

מיטל שפירא: אלה המספרים

פנינה תמנו: אני ראיתי מספרים אחרים

פנינה תמנו:  זה לא אחד משבעה, זה אחד מארבעה או אחד מחמישה

מיטל שפירא: לא

מיטל שפירא:  אחד מכל חמישה ילדים נפגע מינית, אחד מכל שבעה ילדים זה גילוי עריות

מיטל שפירא:  יכול להיות שבגלל זה היה בלבול

פנינה תמנו: אז איך יכול להיות ש-80% מהילדים שנפגעים זה בתוך המשפחה? מאין את מביאה את הנתונים?      

מיטל שפירא: מהמועצה לשלום הילד, מארגוני הסיוע

מיטל שפירא:  תפתחי, אין בעיה

פנינה תמנו: לא, אני מבקשת, ואני אומרת את זה חד וחלק: יש לי הרבה כבוד לארגונים חברתיים אבל אף אחד לא יציג פה מספרים ונתונים בלי להצביע על המקור

מיטל שפירא: יש לי המקור ויש לי נייר עמדה

מיטל שפירא:  עם כל הכבוד, אנחנו ארגון סיוע - -     

פנינה תמנו: לא, לא, תקשיבי

פנינה תמנו:  את רוצה את זכות הדיבור - -     

מיטל שפירא: אפשר להמשיך?      

פנינה תמנו: לא

פנינה תמנו:  קודם כול, תפנימי את מה שאני אומרת לך: אני לא אקבל את זה גם מארגונים חברתיים שלא יציגו לי מקור

מיטל שפירא: יש נתון, אני יכולה לשלוח לך עכשיו

פנינה תמנו: אז תגידי שזה מאיגוד הסיוע

מיטל שפירא: אוקיי

מיטל שפירא:  לפי הנתונים של המשרד לביטחון פנים יש 260 פגיעות מיניות ביום

מיטל שפירא:  אז ברור שזה קצה הקרחון

מיטל שפירא:  מה שרציתי להגיד שזה נהדר שיש מספיק כוח אדם כרגע אבל ברור שאין מספיק מפוקחים

מיטל שפירא:  אז לצד המהפכה של ערכות האונס - -     

פנינה תמנו: אין מספיק מפוקחים או מפקחים?      

מיטל שפירא: מפוקחים

מיטל שפירא:  לצד מהפכת ערכות האונס שהובלנו יחד עם בן ארי בשנה שעברה זה ברור שיש שינוי מאוד משמעותי בכל הנוגע לראיות בעבירות אונס

מירב בן ארי: ראיות פורנזיות

מיטל שפירא: נכון

מיטל שפירא:  ראיות פורנזיות של ערכות אונס בעבירות מין לצד התהליך של שנה שעברה של המשטרה לטיוב כל ההליך של קבלת תלונה מנפגעת עבירות מין יש לנו גם תהליך גם עם הפרקליטות, שולחנות עגולים

מיטל שפירא:  באמת יש שינויים מאוד גדולים

פנינה תמנו: אני יודעת שהלובי עושה עבודת קודש בנושא של קידום מדיניות

פנינה תמנו:  אנחנו יודעים שיעל שרר נמצאת עם היד על הדופק בנושא הזה עם סם האונס

מיטל שפירא: גם אנחנו מגובות בנתונים אבל לא משנה

מיטל שפירא:       יחד עם המגמה של בית משפט להקשיח אני רוצה להבין אם יש עבודה מתוכללת של משרד המשפטים והמשרד לביטחון לאומי כדי לדאוג שיחידת צור שיכולה להיות פיילוט מוצלח יכולה להפוך ליחידה שמפקחת באמת בגלל הפערים העצומים כיום בין אחד מתוך שבעה ילדים שנפגע בגילוי עריות לבין 1,400

פנינה תמנו: יחידת צור היא לא פיילוט, שיהיה ברור

פנינה תמנו:  אנחנו נבדוק את העניין שחבר הכנסת סגלוביץ' דיבר עליו לעניין התקציב בבסיס – צבוע או לא צבוע – האם זה באמת תלוי בקפריזת שר כזה או אחר או נציבת שב"ס

פנינה תמנו:  את זה אנחנו באמת צריכים לדאוג לקבע

פנינה תמנו:  אנחנו מבינים שיש פה יחידה שצריך להרחיב, כפי שאמרה חברת הכנסת בן ארי שהייתה שם וביקרה ועשתה סיור

פנינה תמנו:  גם אנחנו, חברי הכנסת, נצא בקדנציה הזאת לשטח

מירב בן ארי: מאוד מעניין

מיטל שפירא: השאלה שלי היא מה יקרה עוד כמה שנים כשכל התהליכים החשובים שקורים עכשיו ייצאו לשטח ויהיו, בתקווה, הרבה יותר מפוקחים – האם אז נעמוד בדיון הזה ונגיד, העניין הוא שאנחנו צריכים להסתכל פני עתיד

מיטל שפירא:  נכון שעכשיו יש מספר מפוקחים מסוים

מיטל שפירא:  צריך להבין שבהמשך יהיו יותר מפוקחים

מיטל שפירא:  כמובן, זה לא פיילוט

מיטל שפירא:  אני מתכוונת שכשיש מדינה של 9 מיליון אנשים יש לך 1,400 מפוקחים

מיטל שפירא:  ברור שהיחידה הזאת צריכה להיות הרבה יותר גדולה

פנינה תמנו: תודה רבה

פנינה תמנו:  על זה אנחנו מסכימים, כמובן

פנינה תמנו:  עורכת הדין מאירה בסוק, את רוצה להגיב?      

מאירה בסוק: אני מנעמ"ת

מאירה בסוק:  יש לי שאלה לנושא הקרימינולוגיה: משרד הבריאות עושה את הערכות המסוכנות

מאירה בסוק:  יכול להיות מצב שבגלל שאתם בשב"ס תגידו, אתם נתתם הערכה נמוכה ואנחנו חושבים שלא? אין לכם שיקול דעת

מאירה בסוק:  שאלה שנייה – כשאתה אמרת ש-70% הם במסוכנות גבוהה האם יש הצעה בתוך בית הסוהר לטיפול משקם?      

גיל חמו: יש

מאירה בסוק: הם מסכימים?      

גיל חמו: יש היום בתוך שירות בתי הסוהר ארבע מחלקות לטיפול בעברייני מין: בבית סוהר "חרמון", בבית סוהר "רימונים", ב"מעשיהו" וב"דקל"

גיל חמו:  לבד מזאת יש קבוצה במב"ן

גיל חמו:  כלומר חמש קבוצות פעילות שקיימות בתוך שירות בתי הסוהר

מאירה בסוק: התוצאות - - -     

פנינה תמנו: זה דיון אחר

פנינה תמנו:  זה כל כך רחב ולכן לא ניכנס לזה עכשיו

פנינה תמנו:       אושרה פרידמן מהרשות לקידום מעמד האישה, בבקשה

שמחה פרידמן: בוקר טוב, תודה רבה

שמחה פרידמן:  הסוגיה שמטרידה אותנו זה שינוי החקיקה בהקשר של ההטרדות המיניות שלא כלולות בחוק, כפי שציינתם

שמחה פרידמן:  זה אחד הדברים שמטרידים אותנו

שמחה פרידמן:  אני רוצה להצטרף לפרגון של היחידה שאף על פי שהיא נמצאת פה בפרק זמן קצר היא עושה פה עבודה סופר משמעותית ומעניינת

שמחה פרידמן:  אני מתחברת לעובדה שסוגית הנתונים היא מאוד קריטית

שמחה פרידמן:  הסנכרון של המידע הוא מאוד משמעותי וחשוב

שמחה פרידמן:  לכן גם לחשתי שהפילוח של המידע משנה לשנה מאוד משמעותי כדי להראות את מגמת השינוי ולא להתייחס רק למספר שהולך וגדל כי זה גם יעיד על העבודה ואולי עד דברים אחרים שצריך לעשות

פנינה תמנו: עכשיו יש לכם שרה אז בעניין ההטרדות שמטריד אותך היא יכולה להגיש הצעת חוק

פנינה תמנו:  אני מבקשת מכם רשות להגיש לשרה שלכם

שמחה פרידמן: זה חלק מתכניות העבודה שלנו בהחלט

פנינה תמנו: אפשר להגיש את זה ביום אחד ולבקש מהשרה שתגיש הצעת חוק ממשלתית

פנינה תמנו:  אנחנו נצמיד לה הצעת חוק פרטית

פנינה תמנו:  יש עבירות של הטרדה מינית שבהחלט צריכות פיקוח

פנינה תמנו:  תודה רבה

פנינה תמנו:       ליאור ממשרד החינוך, מנהל אגף הביטחון, בבקשה

פנינה תמנו:  כמה מקרים? מהי תמונת המצב?      

ליאור טוביה: אין לי פה כל הנתונים

ליאור טוביה:  אני רק אגיד שכל אנשי ההוראה בכל סוגי ההעסקה מבצעים בדיקת מידע פלילי לפני שמתחילים לעבוד

פנינה תמנו: מה זאת אומרת שאין לך נתונים?      

ליאור טוביה: איזה נתונים את רוצה?      

פנינה תמנו: כמה עברייני מין עשו עבירות מין בשער בית ספר, בסביבת ילדים?      

ליאור טוביה: אין לנו הנתונים האלה

פנינה תמנו: רע מאוד

ליאור טוביה: אלא אם כן הוא איש הוראה

פנינה תמנו: אתה אגף ביטחון? אתה אחראי על קציני הביטחון במחוזות?      

ליאור טוביה: בוודאי, כן

פנינה תמנו: אז, תראה, ליאור, כשאני מביאה את הילד שלי לבית הספר יש לי שתי אופציות: יש שביל שאפשר ללכת בו וזה חוסך לי חמש דקות של נסיעה והורדה כי זה מקום עמוס או שאני מורידה אותו בשער של בית הספר

פנינה תמנו:  ואני  אומרת לך שכאימא אני ממש חרדה לשלוח אותו בשביל הזה

פנינה תמנו:  כי פעם היה איזה אדם שהסתובב שם וגם הגיע לשער בית הספר

פנינה תמנו:  אתה לא מדווח על-ידי קציני הביטחון שלך אם קורה משהו? ראינו עכשיו אדם – סליחה על הביטוי – שאונן בתחנת דלק

פנינה תמנו:  מגיע אדם לשער בית ספר או בגדר בהפסקה ועושה דבר כזה – קצין הביטחון שלך לא מדווח לך?      

ליאור טוביה: בואי נעשה סדר: כל מה שקורה בין כותלי בית הספר זה באחריות שלנו; כל מה שקורה מחוץ לכותלי בית הספר זה באחריות משטרת ישראל, לפי החוק

פנינה תמנו: אני לא מקבלת את זה - -     

ליאור טוביה: רגע, שנייה

פנינה תמנו: אני מבקשת ממך, ליאור, אני בטוחה שאתה עושה עבודה רצינית

פנינה תמנו:  זה לא מכבד אותך אם אתה לא יודע כל מה שקשור לתלמידים של בית הספר שלך

פנינה תמנו:  אם יש באופן קבוע קבוצה של תלמידים מבית הספר שהלכו לסופרמרקט לא רחוק מבית הספר לפני שההסעה הגיעה, אתה צריך להיות מדווח על זה אם הילדים האלה מותקפים

מירב בן ארי: אבל הוא בכל מקרה מתקשר למשטרה

ליאור טוביה: בדיוק

פנינה תמנו: אבל הוא לא יודע את המצב

פנינה תמנו:  הוא צריך לדעת אם יש בן אדם שמאונן מחוץ לשער בית הספר

ליאור טוביה: אם יש אירוע כזה אנחנו מדווחים כמטה

ליאור טוביה:  הרי בסוף זה רשות מקומית מול משטרת ישראל

ליאור טוביה:  זה לא משרד החינוך מול המטה

ליאור טוביה:  אם אני מדווח יש לי מוקד שאני מקבל אליו את כל הדיווחים על האירועים החריגים, כולל אירועים מהסוג הזה, אם הם קורים

פנינה תמנו: אז שאלתי אותך כמה יש לך

ליאור טוביה: כששלחו אותי לדיון הזה לא ביקשו ממני להכין נתונים

ליאור טוביה:  אני אשמח לשלוח לכם

פנינה תמנו: אז אנחנו נשמח לקבל

ליאור טוביה: בוודאי

פנינה תמנו: אני מבינה שהמיקוד הוא גם על מורים וכל מה שמסביב

פנינה תמנו:  בזמנו העברתי את הצעת החוק שלפיה גם מורים שיש נגדם כתב אישום יושעו מבית הספר - -     

קריאה: - - - בוועדת החינוך

פנינה תמנו: נכון

פנינה תמנו:  זה עבר ב-2014

פנינה תמנו:  זה כן מסייע לכם וראיתי לנכון לציין את זה

פנינה תמנו:       יש עוד מישהו שרוצה לומר משהו?      

מיטל בק: כן, המועצה לשלום הילד

פנינה תמנו: שלום למועצה לשלום הילד, בבקשה, ואנחנו נסכם את הדיון

מיטל בק: אני עורכת דין ועובדת סוציאלית במועצה לשלום הילד

מיטל בק:  אני רוצה לדייק לגבי הנתונים

מיטל בק:  תוך כדי הדיון בדקתי את הדברים: לפי הנתונים שלנו, אחד מכל חמישה ילדים עובר התעללות

מיטל בק:  התעללות מוגדרת באופן רחב גם כהתעללות מינית, פיזית, נפשית וכדומה

מיטל בק:       לגבי הנתונים שיש לנו ופרסמנו בשנתון שלנו שפורסם בינואר שגברתי גם ראתה את הנתונים והשתתפה בדיון - -     

פנינה תמנו: כן, כן

פנינה תמנו:  אחד מחמישה ילדים - -     

מיטל בק: אחד מחמישה ילדים עובר התעללות על-ידי מבוגר

פנינה תמנו: כמה בתוך המשפחה?      

מיטל בק: אני יכולה לבדוק את הנתון הזה

מיטל בק:  עוד לא הצלחתי להשיג אותו

מיטל בק:  אני אשמח להשלים את הנקודה הזאת

מיטל בק:  אבל אנחנו רואים עלייה מאוד ניכרת בפגיעות מין

מיטל בק:  זה ספציפית לדיון שלנו

פנינה תמנו: עלייה של 10% בשנה האחרונה

מיטל בק: עלייה של 10% בעבירות מין כלפי קטינים בין השנים 2021-2019 - -     

פנינה תמנו: רע מאוד

מיטל בק: - - עלייה של 47% במספר התיקים שנפתחו בגין עבירת הטרדה מינית כלפי קטינים; עלייה של כ-19% במספר הילדים נפגעי עבירות המין ואלימות שטופלו במרכזי הגנה ועוד

פנינה תמנו: למה אתם מייחסים את העלייה? האם זה בגלל שיש יותר פיקוח או משהו אחר?     

מיטל בק: זה שילוב של גורמים

מיטל בק:  זה גם פיקוח, זה גם עלייה במספר העבירות, זה גם עלייה במספר הפניות לגופי הסיוע - -     

פנינה תמנו: זה כולל עבירות ברשת?      

מיטל בק: הייתה תקופה שהיו נתונים חסרים בגלל הקורונה ואז הייתה עלייה חזרה

פנינה תמנו: אז בגלל העלייה ברשת? זה גם כולל עבירות ברשת?      

מיטל בק: לא

מיטל בק:  עדיין לא התייחסתי לרשת

פנינה תמנו: תודה, תודה - -     

מיטל בק: אבל יש עוד דברים שרציתי - -     

פנינה תמנו: תודה, לא

מיטל בק: - - -     

פנינה תמנו: לא

פנינה תמנו:  כי יש לנו פרוטוקול של הכנסת ונשאר לנו בדיוק דקה וחצי

מיטל בק: יש לנו הפרות צו משמעותיות בקטינים שמגיעים אלינו, של מפוקחים של יחידת צור

פנינה תמנו: אנחנו נשמח לקבל או לשמוע

פנינה תמנו:  אני גם אתקשר לורד

פנינה תמנו:  אנחנו חברות טובות ואני שותפה של המועצה אבל בזה נגמר השיח הזה

פנינה תמנו:       אני רוצה להודות לכל המשתתפים: לנציגי המשרדים, ליחידת צור, כמובן

פנינה תמנו:  בסך הכול היה דיון פרודוקטיבי ואנחנו קיבלנו תמונת מצב רחבה

פנינה תמנו:  כמובן, נקבל את המענה בהמשך על השאלות שהגשנו

פנינה תמנו:  אני רוצה לברך גם את הארגונים שהגיעו ואת כלל הגורמים שנמצאים כאן

פנינה תמנו:       הוועדה קוראת לשר לביטחון לאומי או למנכ"ל

פנינה תמנו:  נסיה, את אחראית על אגף - -     

נסיה יודיץ: אני מנהלת אגף התכנון

פנינה תמנו: אוקיי

פנינה תמנו:  אני מבקשת דיון, כפי שאמרתי קודם, או אצל השר או אצל מנכ"ל המשרד לביטחון לאומי ספציפית על יחידת צור כדי לחזק אותה – לבחון איפה יש חוסרים בתקציבים או בכוח אדם ולדאוג שיש להם כל הכלים כדי לפקח על מאות ואלפי עברייני מין שמסתובבים ברחובות ישראל

פנינה תמנו:  הוועדה מבקשת לקבל את כלל הנתונים מיחידת צור

פנינה תמנו:  אנחנו נעשה את זה בדיון סגור יחד עם חברי הכנסת שנמצאים כאן: מספר מפקחים, פיקוח תדירות לפי רמת מסוכנות, מספר מפוקחים חדשים כל שנה, מספר חידושי צווי פיקוח כל שנה

פנינה תמנו:       הוועדה מבקשת מהמשרד לביטחון לאומי לבחון את אפשרות העברת המידע מיחידת צור למוקד 105 ולהפך

פנינה תמנו:  אני מבקשת שתשבו עם 105 ולהדק את שיתוף הפעולה בין כלל הגורמים, כולל עורכת הדין הרפרנטית מהפרקליטות

פנינה תמנו:  אני מקווה שאתם נמצאים בממשק עבודה משותף חזק

פנינה תמנו:  כמובן, גם היו דברים  שנאמרו בעניין המשטרה

פנינה תמנו:       	לבדוק את הצורך בהוראת השעה בדבר מסירת דיווח שנתי, שלטענת נציגת המשרד לביטחון לאומי בוטל ב-2016 יחד עם עורכת הדין ענת מימון, היועצת המשפטית של הוועדה, כדי שנראה איך אנחנו פועלים וזה לא יהיה על בסיס וולונטרי

פנינה תמנו:       	הוועדה תקיים ביקור ביחידת צור כדי לבחון מקרוב את פעילותה

פנינה תמנו:  נשמח לגבש יחד איתכם את סדר היום של מי שיגיע מאיתנו לסיור הזה

פנינה תמנו:       	דבר אחרון – אני מבקשת ממך, ליאור, מנהל אגף הביטחון של משרד החינוך לקבל נתונים יותר רחבים ולשנות את התפיסה שזה רק בשטח בית ספר

פנינה תמנו:  כי הרבה פעמים שטח בית ספר צריך להיות - -     

ליאור טוביה: זה בחוק

פנינה תמנו: תשמע, אני לא מאמינה בחוקים, אני מאמינה בנו כבני אדם שיצרו את החוקים

פנינה תמנו:  ואם צריך לשנות את החוקים נשנה אותם

פנינה תמנו:  אבל אני לא אגיד שילד נפגע 100 מטר מבית הספר, ואנחנו לא אחראים

פנינה תמנו:  אני מבקשת ממך

פנינה תמנו:  אני בטוחה שיש לך ראש גדול, טפל בדבר הזה, ואני רוצה לדעת שקציני הביטחון מסתכלים על התמונה בצורה הוליסטית

פנינה תמנו:       בזה אני מסכמת

פנינה תמנו:  שיהיה לנו יום טוב

פנינה תמנו:  תודה, חברי הכנסת